Bend "Dža ili bu" predstavlja "Sedmu silu"\nU ponedeljak, 10. oktobra u 15 časova ispred Mascom Store prodavnice u Čumićevom sokačetu bend "Dža ili Bu" predstaviće svoj novi album “Sedma Sila”.\n"Dža ili bu"\nAlbum sadrži 12 novih pesama uključujući i već objavljene singlove za pesme „Diktatore“ i „Odiseja“, a u okviru bonus traka naći će se i nove verzije starih hitova "Živeo Staljin i svetska revolucija", "Drugovi" i "Sećam se".\nPovodom izlaska albuma, premijerno će biti prikazan i spot za pesmu "Gasio sam mrak" koji je ujedno i prvi singl objavljen nakon izlaska albuma. Počevši sa Nikšićem 13.10., Mostarom 14.10. i Sarajevom 15.10., Dža ili Bu će tokom jeseni i zime po celom regionu održati seriju koncerata, a turneja će se nastaviti i tokom iduće godine.\nJovan Maljoković objavio novi etno-džez album "Duša tanana"


REČ POBEDNIKA Alimpijević: Nedopustivo smo pali, ali i ovakve mečeve treba dobiti\nCrvena zvezda je upisala i treću pobedu u ABA ligi. U Tivoliju je posle velike borbe savladana Olimpija sa 73:82, a trener Dušan Alimpijević je bio polovično zadovoljan.\nOgnjen Dobrić je postigao 17 poena i bio jedan od najzaslužnijih što su crveno-beli upisali novi trijumf na svoj konto.\n"Znali smo da nas čeka težak meč u Ljubljani, znali smo da Olimpija dobro igra kod kuće. Međutim, mi smo uspeli da dobro odigramo i slavimo. Nema pauze za nas, već se okrećemo narednim izazovima", kazao je Ognjen Dobrić.\nDušan Alimpijević, trener aktuelnog šampiona ABA lige, podsetio je na probleme koje je njegov tim imao u pripremi ovog duela.\n"Feldin se povredio na treningu u subotu uveče i nije igrao, na utakmici je Nemanja Dangubić dobio nezgodan udarac. Branka Lazića tek uvodimo postepeno u igru, on je ovde prvi put nastupio u sezoni, tako da kada se sve to uzme u obzir, zadovoljan sam pobedom", istakao je Alimpijević.\nIpak, mladi strateg Beograđana, imao je i šta da zameri izabranicima.\n"Dobro smo otvorili utakmicu, poveli, a onda se dogodio nedopustiv pad. U prvoj četvrtini smo primili 29 poena, što je malo manje koliko smo primili u naredna tri perioda. Ipak, i ovakve utakmice u kojima protivnik igra dobro treba dobiti. Ekipa Olimpije igra dobro, imaju kontinuitet u trenerskom radu i mislim da će oni ove sezone u svojoj dvorani biti veliki zalogaj za sve protivnike", istakao je Alimpijević.\nZvezdu već za četiri dana čeka start u Evroligi. Prvi rival biće im Žalgiris u petak u Kaunasu, dok će naredni izazov u ABA ligi, za crveno-bele biti za sedam dana, kada će na svom terenu od 19 sati dočekati Budućnost.\nZVEZDA U DRAŽENOVOJ DVORANI Alimpijević: Gostovanje Ciboni je među najtežim u ABA ligi, a i doveli su Ratkovicu\nCRVENO-BELI ŽELE DA POBEDOM ZAPOČNU 2018. GODINU Alimpijević: Meč sa Olimpijom dobra uvertira za Žalgiris\nPOSLE PORAZA Alimpijević: Put i umor ne smeju da se pominju, Budućnost više želela pobedu\nPROMENE U TIMU Davidovac zauzeo mesto Kešelju za duele sa Cedevitom i Himkijem


Jeremić: Dobrodošlica u Srbiju — policija došla da me privede - 09.12.2016, Sputnik Srbija\nBivši šef diplomatije Vuk Jeremić pozvan je da dođe u prostorije Uprave kriminalističke policije — službe za borbu protiv organizovanog kriminala u svojstvu... 09.12.2016, Sputnik Srbija\nOvde se čini veoma ozbiljan prekršaj o čuvanju ličnih podataka jer se javno objavljuje adresa stanovanja, sa imenom ulice i brojem zgrade na što nema niko pravo. Zloupotrebe su moguće, o tome se ipak mora misliti jer se ovakvim načinom krše prava i sigurnost o kome je reč. Ovde je malo važan Jeremić kao politička ličnost ali kao privatna osoba, bogami je veoma bitno!\nPa cim je namirisao da ce biti izbori,eto Jereemica nazad,da bi dobio jos koji milion,oid stranih sila,u kampanji!! a posto bude propao posle izbora,jos vise nego sto je do sad,opet ce on pobeci iz zemlje,pod nekim izgovorom,sto je sigurno,sigurno je.......\n17:19 09.12.2016 (Osveženo: 17:51 09.12.2016)\n© AP Photo / Chitose SuzukiVuk Jeremić\nBivši šef diplomatije Vuk Jeremić pozvan je da dođe u prostorije Uprave kriminalističke policije — službe za borbu protiv organizovanog kriminala u svojstvu građanina, radi prikupljanja obaveštenja o slučaju „Gardisti“.\nJeremić je poziv objavio na svom tviter nalogu, a zasad nije poznato da li se odazvao pozivu u kojem se navodi da se „odmah javi“ policiji.\nJeremić se posle četiri godine vratio iz Njujorka za stalno u Beograd, a ovaj poziv prokomentarisao je rečima: „Dobrodošlica u Srbiju — policija dolazi u stan da me privede. Interesantno…“\nDobrodoslica u Srbiju — policija dolazi u stan da me privede. Interesantno… pic.twitter.com/KvkpDcmZ4x\n— Vuk Jeremic (@jeremic_vuk) December 9, 2016\nKako se navodi u pozivu, Jeremić bi trebalo da se „odmah po prijemu poziva“ javi u prostorije Službe za borbu protiv organizovanog kriminala, radi prikupljanja obaveštenja u predistražnom postupku.\nTakođe, navedeno je da će u slučaju neodazivanja biti prinudno odveden.\nU pozivu se navodi i broj predmeta „KTN 295/08“, pod kojim, prema dostupnoj dokumentaciji Ustavnog suda, jeste zaveden slučaj poznat kao „Gardisti“, kada su 5. oktobra 2004. godine na stražarskim mestima na Topčideru, pod još nerazjašnjenim okolnostima, stradala dvojica gardista Dragan Jakovljević i Dražen Milovanović.\nSkraćenica KTN se koristi pri zavođenju predmeta kada u Tužilaštvu za predmete ne znaju ko je počinilac krivičnog dela, odnosno kada se govori o NN licu.\nJeremića su prethodnih meseci u medijima pominjali kao potencijalnog kandidata na predsedničkim izborima u Srbiji. Međutim, početkom nedelje je doveden i u vezu sa slučajem „Gardisti“.\nStefanović: Jeremiću uručen poziv, nije privođen\nMinistar unutrašnjih poslova Nebojša Stefanović izjavio je danas da policija nije privodila bivšeg šefa diplomatije Vuka Jeremića, već da je njegovom advokatu uručen poziv, a po predmetu u vezi sa okolnostima koje su dovele do smrti dvojice gardista na Topčideru.\nOn je na konferenciji za novinare u Skupštini Srbije rekao da očekuje da se Jeremić sutra odazove pozivu u svojstvu građanina.\nKako je rekao, policija je poziv za saslušanje uručila Jeremićevom advokatu po zahtevu Višeg tužilaštva u Beogradu.\nOn je objasnio da su dva pripadnika policije najurednije došla da uruče poziv Jeremiću, ali da se on nije nalazio kod kuće, te je njegova kućna pomoćnica kontaktirala advokata, koji je došao i kome je uručen poziv.\nAdvokat je, navodi Stefanović, rekao da Jeremić može sutra kao građanin da se javi prepodne u policiju u vezi sa pozivom.\n9 Decembar 2016, 19:46\n9 Decembar 2016, 20:00


Raspisan konkurs za članove Programskog saveta RTS-a | Blok vesti\nOdbor za kulturu i informisanje Skupštine Srbije raspisao je danas konkurs za 15 članova Programskog saveta Radio-televizije Srbije, koji se kao savetodavni organ stara o zadovoljenju interesa slušalaca i gledalaca u pogledu programskog sadržaja.\nU konkursu objavljenom na sajtu Skupštine Srbije, navodi se da se kandidat za člana Programskog saveta bira iz reda stručnjaka u oblasti medija i medijskih poslenika, naučnika, stvaralaca u oblasti kulture i predstavnika udruženja čiji je cilj zaštita ljudskih prava i demokratije, kao i da članovi ovog tela ne mogu biti nosioci javnih i političkih funkcija.\nRok za podnošenje prijave je 21 dan, i on počinje da teče narednog dana od dana kada je konkurs objavljen.\nMandat članova Programskog saveta RTS-a traje četiri godine i oni ne mogu biti ponovo izabrani, navodi se u saopštenju Udruženja novinara Srbije.\nUNS je saopštio da je Odbor za kulturu i informisanje 17. februara pokrenuo proceduru za izbor 15 novih članova Programskog saveta RTS-a.\nSandra Božić, predsednica Odbora, tada je navela da mandat aktuelnim članovima Programskom saveta RTS-a ističe 21. februara, te da su se stekli uslovi za izbor novih, preneo je UNS.\nOna je objasnila da Odbor utvrđuje listu kandidata koji ispunjavaju uslove konkursa, te da se nakon toga sa njima obavlja razgovor, a zatim se utvrđuje konačna lista od 30 kandidata.\nLista se dostavlja Upravnom odboru RTS-a, koji sa te liste bira 15 novih članova Programskog saveta javnog servisa.\nČlanovi Programskog saveta RTS-a koje je Upravni odbor izabrao 21. februara 2017. godine su Mirjana Maksimović, Tijana Kasper, Želimir Gvardiol, Maja Radović, Ivona Katić, Borka Popović, Aleksandar Zagorac, Balša Djogo, Milivoje Pavlović, Predrag Obradović, Vladan Terzić, Ivan Karl (podneo ostavku), Snežana Cvetković, Vuk Žugić i Jovanka Todorović Savović.\nPrema Zakonu o javnim medijskim servisima savet se stara o zadovoljenju interesa slušalaca i gledalaca u pogledu programskog sadržaja, a u vezi sa tim daje preporuke i predloge generalnom direktoru i Upravnom odboru.\nNajmanje jednom godišnje, organizuje javnu raspravu o programskom sadržaju javnog medijskog servisa u trajanju od 15 dana, a izveštaj o održanoj javnoj raspravi, zajedno sa preporukama za njegovo unapređivanje koje su izražene u toku javne rasprave, podnosi generalnom direktoru i Upravnom odboru.\nPrevious articlePOSLE ŠEST GODINA PROGLAŠEN NEVINIM: Olimpijski šampon oslobođen optužbi\nNext articleI CICIPAS PROTIV ĐOKOVIĆA: Za tenis bi bilo bolje da Medvedev osvoji titulu


Maja Rakočevic Cvijanov | Memorija prostora\nserija od 12 printova\nNakon što je dom porodice Rajhl napušten, u njemu su živele druge porodice koje su ga, doduše, stalno napuštale. Među njima je bila i porodica Gavanski, iza koje je ostalo mnogo privatnih fotografija. Na ovim fotografijama se vidi njihov svakodnevni život ovekovečen u raskošnom domu Rajholove palate, koji im je dat na čuvanje za veoma malu kiriju.\nOd kada je ova palata postala muzej, pa sada i galerija, građani koriste ove prostorije za kulturno-umetničku namenu. Kao što je porodica Gavanski iznajmljivala palatu za svoj dom, ja pozajmljujem fotografije njihovog privatnog života u palati, za stvaranje umetničkog rada Second hand life iliti Život iz druge ruke.\nRad je u formi dokumentovanog performansa preveden na dvodimenzionalnu sliku, u današnjem vremenu. Slike na zidovima galerije/sobe oživljavaju sećanje na nekadašnji život unutar i oko palate, kada je ona još bila porodični dom mnogim stanarima, ali su i artefakti koji govore u datom kontekstu privatnog, javnog i umetničkog.


Genetski modifikovani organizmi - Blic Online\nKomitet za zaštitu životne okoline Evropskog parlamenta (EP) danas nije podržao predlog Evropske komisije (EK) da se zemljama članicama EU omogući da same odlučuju da li će uzgajati i uvoziti genetski modifikovane organizme (GMO) za upotrebu u ishrani ljudi i životinja, a konačnu odluku o tome doneće EP na zasedanju 28. oktobra.\nOd 28 članica EU, njih 15 zahteva potpuno uklanjanje genetski modifikovanih organizama sa svoje teritorije, pošto se prilbližio rok za opredeljenje o novim evropskim propisima o GMO usevima, saopštio je portparol Evropske komisije.\nEvropska unija planira da pojednostavi proces kojim se odobrava uvoz genetski modifikovane hrane, što će omogućiti državama članicama da samostalno donesu odluku o tome da li će to prihvatiti ili ne, izjavio je danas jedan neimenovani izvor iz Evropske komisije.\nEU: Na nacionalnim vladama je odluka o zabrani GMO\nEvropski parlament i članice Evropske unije složili su se u četvrtak da nacionalne vlade treba da imaju završnu reč prilikom donošenja odluke o zabrani genetski modifikovanih useva (GMO), čak i u slučaju kad ih prethodno odobri agencija za bezbednost hrane 28-članog bloka.\nMK grupa ne uvozi i ne gaji genetski modifikovane organizme i u potpunosti posluje u skladu sa zakonima, saglasili su se posle sastanka predstavnici ove kompanije i pokreta Dveri, koji je juče zbog GMO organizovao protest ispred MK grupe.


Ambasador Nelson posjetio Direkciju za koordinaciju policijskih tijela BiH – Dnevni list\nAmbasador Nelson posjetio Direkciju za koordinaciju policijskih tijela BiH\nNovoimenovani ambasador Sjedinjenih Američkih Država u Bosni i Hercegovini Eric George Nelson razgovarao je danas u Direkciji za koordinaciju policijskih tijela BiH sa direktorom Direkcije Mirsadom Vilićem i njegovim zamjenicima Rankom Vukovićem i Ivicom Bošnjak.\nDirektor Vilić je izrazio dobrodošlicu ambasadoru Nelsonu i uspješan rad u diplomatskoj misiji u Bosni i Hercegovini.\nVilić je informirao ambasadora o zakonskim nadležnostima Direkcije, njenoj ulozi u sigurnosnom sistemu BiH, kao i poslovima i zadacima koji se svakodnevno obavljaju. Izrazio je i zahvalnost za dosadašnju saradnju Ambasade SAD u BiH, posebno podršku koju je pružila u oblastima unaprjeđenja materijalno-tehničkih kapaciteta Direkcije, organizaciji i realizaciji obuka za policijske službenike, kao i razmjeni najboljih iskustava i praksi.\nAmbasador Nelson zahvalio je za dobrodošlicu, te istakao da je za američku administraciju od prioritetne važnosti uspješna komunikacija i saradnja s policijskim agencijama, kao i da je Direkcija značajan partner Ambasadi SAD-a u BiH, s obzirom na njene zakonske nadležnosti. Također, razmjena informacija i koordinacija bh. policijskih tijela je neophodna za očuvanje sigurnog okruženja u Bosni i Hercegovini.\nSagovornici su izrazili uvjerenje da će uspješna saradnja biti i nastavljena.\nAmbasador Nelson posjetio je Operativni i Situacioni centar Direkcije za koordinaciju policijskih tijela BiH, saopćeno je iz Direkcije za koordinaciju policijskih tijela BiH.\n← Zagađenje zraka izaziva više smrtnih slučajeva od pušenja\nU BiH još 8.525 sumnjivih lokacija sa 79.000 zaostalih mina →


Razvoj bez kredita\nPočetna Razvoj bez kredita\nTon prvoj ovogodišnjoj debati u Skupštini Grada Loznice dale su diskusije povodom usvajanja novih programa rada 16 javnih preduzeća i ustanova. Dijalog vladajuće većine i odbornika opozicionih stranaka protekao je u konstruktivnoj atmosferi koja je koristan putokaz za dalje aktivnosti javnog sektora. Sa svoje strane tome je doprineo svojevrsni ekspoze gradonačelnika Loznice, Vidoja Petrovića koji je u skupštini izneo viđenja oko nepoznanica na koje su, istina sporadično, ukazivali pojedini odbornici.\n- Usvajanje programa rada bilo kog javnog preduzeća je logičan nastavak realizacije odluke o budžetu za 2010.godinu a to je politika kontinuiteta stabilnog rada lokalne samouprave, naveo je Vidoje Petrović. Pri donošenju odluke o budžetu krajem prošle godine gradski parlament je usvojio projekcije koje su srazmerne realnom budžetskom stanju a rukovodstvo grada je vrlo aktivnom politikom prema Vladi Srbije i određenim ministarstvima obezbedilo finansijsku podršku za realizaciju nekoliko kapitalnih projekata koji su u širem interesu građana.Radi se o sredstvima od 300 miliona dinara. Gradonačelnik Petrović je podsetio da grad Loznica u ovom trenutku ima i podršku KFV - programa za vodosnabdevanje nemačke Razvojne banke od 5,9 miliona evra od čega je 40 odsto bespovratnih sredstava ili cirka 2,4 miliona. To praktično znači da Loznica u ovoj godini ima preko 500 miliona dinara bespovratnih sredstava za aktivnosti i projekte kojima bi valjalo dati prioritet. To ne znači, kaže Petrović, da se ovim sredstvima ne mogu finansirati i drugi projekti o kojima su iza skupštinske govornice dobro govorili i lokalnoj javnosti ukazivali odbornici.\n- Vrlo je važno da svi dobro znamo da ovaj grad i lokalna samouprava sa današnjim danom nisu kreditno zadužili građane ni sa jednim dinarom. Sve što planiramo radimo bez kredita i hipoteka , ostavljamo čiste račune za sve posle nas i to u teškom vremenu treba da ohrabri građane Loznice, rekao je gradonačelnik Loznice Vidoje Petrović. On je isticao da je ciklus kapitalnih projekata odskočna osnova za privrednu inicijativu, kako bi se sačuvala postojeća ali i otvorila nova radna mesta u Loznici a da je tako upućuje na zaključak podrška iz NIP-a za projekte iz oblasti putne, ekonomske i komunalne infrastrukture. Dajući viđenje oko ovogodišnjih programa rada javnih preduzeća i ustanova gradonačelnik je rekao da ''javni sektor mora još efikasnije i šire preuzimati odgovornost nad obavezama koje je prihvatio od lokalnog parlamenta.\n- I pitanje je za sve nas, kaže, da li će oni u potpunosti programe koje usvajamo uspeti da realizuju. Naše je da obezbeđujemo uslove a to su izvori finansiranja a na njima da shodno vremenu i prilikama domaćinski, racionalno i efikasno realizuju programe koje je usvojila skupština.\n- Svi koji tako misle i postupaju imaju moju podršku, kao i izvršne i predstavničke, skupštinske vlasti Loznice, bio je kategoričan gradonačelnik Loznice Vidoje Petrović. Skupštinski ekspoze koji je najvećim delom bio posvećen javnom sektoru zaključio je rečima da ako bi trebalo da odslika rad i aktivnosti javnog preduzeća ''Grad'' u najkraćem bi glasilo - ''Sve što je započeto mora se završiti a poslovi na urbanom gradskom jezgru će se nastaviti. Jako je važno što ćemo intezivirati aktivnosti na seoskom području Loznice.U tome očekujemo podršku odbornika i saveta mesnih zajednica, moramo biti svi zajedno bez obzira da li je neko predstavnik vlasti ili opozicije, jer svi smo odgovorni pred građanima a vlast najviše, zaključio je gradonačelnik Vidoje Petrović.


Objavljen Startap Skener 2022 — kako izgleda srpski startap ekosistem u brojkama? | Inicijativa „Digitalna Srbija“\nDanas smo objavili sveobuhvatan izveštaj Startap Skener 2022, koji nudi detaljnu analizu okruženja u kome posluju inovativne domaće tehnološke kompanije fokusirane na globalno tržište. Ova analiza domaćeg startap ekosistema izrađena je u okviru projekta „Preduzmi ideju”, koji konzorcijum okupljen oko Inicijative „Digitalna Srbija” sprovodi uz podršku USAID-a.\n„Zahvaljujući podacima koje smo prikupili i obradili, stvoren je preduslov da prepoznamo koje su jake strane našeg ekosistema, a koje to oblasti zahtevaju ulaganje dodatnog napora. Na primer, 20 odsto osnivača startapa čine žene, a skoro trećina startapa ima u osnivačkim timovima i muškarce i žene, što je više od evropskog proseka. Takođe se pokazalo da dve trećine startapa u svom osnivačkom timu imaju i osnivače koji dolaze iz netehničkih oblasti. Ovakvi rezultati govore u prilog značaju kreiranja raznolikih i multidisciplinarnih timova za razvoj inovativnih biznisa.\n„Samo u prošloj godini domaći startapi privukli su više od 123 miliona evra investicija, a ove godine očekujemo dodatno ubrzanje tempa razvoja ekosistema. Više od polovine startapa koji su učestvovali u istraživanju procenjuju da će njihov biznis u 2022. godini porasti za 50 odsto. Takođe, 150 startapa koji su učestvovali u našem istraživanju planiraju da u 2022. godini ukupno zaposle preko 800 ljudi. I u pogledu biznisa i u pogledu novih radnih mesta indikovani rast ekosistema dostiže 50 odsto u samo jednoj godini. To potvrđuje naš stav da su znanje i inovacije najveća prilika za Srbiju i da startap ekosistem može biti motor razvoja domaće privrede i ekonomije.”, ističe naš direktor Nebojša Bjelotomić.\nStartap Skener 2022 možete preuzeti ovde.


Turska mora da ukine vanredno stanje\nBeta 6. oktobra 2016. 19:55\nTurska mora „što je pre moguće“ da ukine vanredno stanje uvedeno posle pokušaja vojnog udara u julu, izjavio je komesar za ljudska prava Saveta Evrope Nils Muižnieks.\nKako se navodi u memorandumu Saveta Evrope objavljenom danas, Muižnieks je zatražio od Ankare da „hitno“ ukine vanredno stanje i ponovo uspostavi „redovne procedure i pune garancije ljudskih prava“.\nOn je „sa žaljenjem“ primio odluku turske vlade da vanredno stanje produži za još tri meseca, počev od 19. oktobra, izrazivši nadu da će to produženje biti „znatno kraće“, navodi se u memorandumu.\nNe dovodeći u pitanje samu odluku Turske da uvede vanredno stanje i stavi van snage Evropsku konvenciju o ljudskim pravima, Mužnieks je naveo da su dekretima turskog predsednika Redžepa Tajipa Erdogana, donetim od jula, „izvršnoj vlasti data neograničena diskreciona ovlašćenja“, što i dalje dovodi do „arbitrarnosti u odlučivanju“.\nOn je takodje izrazio zabrinutost zbog dekreta o produženju pritvora na 30 dana i zatražio „hitno ukidanje prakse hapšenja novinara i gašenja televizija na osnovu sudskih odluka“, kao i prenošenje njihove imovine u vlasništvo države.\nMužnieks je osudio i masovna sudjenja osobama optuženim za povezanost sa imamom Fetulahom Gulenom, koga turske vlasti optužuju za organizaciju puča.\nTurske vlasti odlučile su 3. oktobra da za još tri meseca produže vanredno stanje uvedeno posle pokušaja puča u noći izmedju 15. i 16. jula, uprkos upozorenjima opozicije da režim koristi vanredno stanje da se obračuna sa političkim protivnicima.\nĐurić: Težak udar na opstanak Srba na KiM i srpsku privredu


Kosačov prokomentarisao rusko-ukrajinsku razmenu zatvorenika\nOslobađanje državljana Rusije u Ukrajini prvi je korak ka prelasku sa konfrontacije na dijalog između Moskve i Kijeva, izjavio je predsedavajući Odbora Saveta Federacije Rusije za međunarodna pitanja Konstantin Kosačov.\nKosačov: Poziv Zelenskom na Dan pobede — važan signal za Kijev\nPoziv predsedniku Ukrajine Vladimiru Zelenskom na Paradu pobede u Moskvi 2020. godine važan je signal, koji bi Kijev trebalo „pravilno da pročita“, ocenio je Konstantin Kosačov, predsednik Komiteta Saveta Federacije za međunarodne odnose.\nRusija Americi: Imate rok do avgusta\nSAD imaju rok do 2. avgusta da se vrate implementaciji Sporazuma o likvidaciji raketa srednjeg i kratkog dometa i da se konsultuju sa stručnjacima u cilju ukidanja mogućih uzajamnih potraživanja sa Rusijom, izjavio je šef komiteta Saveta Federacije za međunarodne poslove Konstantin Kosačov.\nŠef Međunarodnog komiteta Saveta Federacije Konstantin Kosačov smatra da Rusija treba da nastavi da brani svoj stav o incidentu u Kerčkom moreuzu, a da je odluka Međunarodnog tribunala Ujedinjenih nacija za mornaričko prav nelegitimna.\nKosačov Zelenskom: Ne staj na Porošenkove grabulje\nŠef komiteta za međunarodne poslove Saveta federacije Rusije Konstantin Kosačov prokomentarisao je poziv novoizabranog predsednika Ukrajine Vladimira Zelenskog upućen Americi da pojača antiruske sankcije, posavetovavši ga da „ne staje na grabulje svog prethodnika Petra Porošenka“.\nKosačov: Zelenski ima jedinstvenu šansu da uđe u istoriju kao mirotvorac\nVučić s Kosačovom\nPredsednik Srbije Aleksandar Vučić ocenio je danas, u razgovoru s predsednikom Komiteta za međunarodne poslove Saveta Federacije Rusije Konstantinom Kosačovom u Nišu, da su odnosi dve zemlje svei bolji i zahvalio na podršci Rusije Srbiji.\nAmeričku vojnu intervenciju u Venecueli Rusija će smatrati agresijom\nKosačov: SAD će pokušati da spreče nastavak dijaloga Moskve i Pjongjanga\nSjedinjene Američke Države će negativno odreagovati na razgovor lidera Rusije i Severne Koreje, Vladimira Putina i Kim Džong Una, i potrudiće se da spreče nastavljanje dijaloga, smatra šef Međunarodnog komiteta Saveta Federacije Konstantin Kosačov.\nPoraz aktuelnog predsednika Ukrajine Petra Porošenka u drugom krugu predsedničkih izbora govori o tome da građani te zemlje žele drugačiji program razvoja Ukrajine, izjavio je šef Komiteta Saveta Federacije Rusije za međunarodne odnose Konstantin Kosačov.\nSirota, sirota Ukrajina: Poražavajući zaključci posle TV duela kandidata za predsednika\nUkrajinski i ruski političari i eksperti različito ocenjuju duel dvojice kandidata za predsednika Ukrajine, komičara Vladimira Zelenskog i aktuelnog šefa države Petra Porošenka — od toga da je njihova diskusija bila bez sadržaja i podsećala na cirkus, do toga da je Zelenski „iskopao politički grob Porošenku“.


Njemačka nema snagu za još jedan stimulativni paket | Centar za nove inicijative\nNjemačka nema snagu za još jedan stimulativni paket\n“Njemačka nema ekonomsku snagu da pokrene još jedan stimulativni paket pomoći, a da ne rizikuje gubitak povjerenja tržišta”, izjavila je njemački kancelar Angela Merkel.\nOna je podsjetila da je Njemačka 2009. imala snažnu privredu sa visokim nivoom potrošnje, ali da sada nema snagu za drugi paket pomoći.\nU debati o tome kako pomoći zemljama eurozone pogođenim velikim deficitom, dugom i recesijom Merkelova je istakla potrebu za strukturalnim reformama i smanjenjem troškova u cilju rebalansa javnih finansija. Kritičari, većinom sa juga Europe i Francuske, smatraju da fiskalna disciplina guši rast i povećava ekonomske patnje i umjesto toga pozivaju na jače stimulativne mjere koje bi oživjele potražnju.\nMerkelova je istakla da je postignut napredak u regulisanju finansijskog sistema, ali je upozorila da mnogo posla još predstoji.\n“Obećali smo javnosti da će svaki finansijski centar, svaki akter i svaki finansijski proizvod biti podložan regulaciji, a mi smo još daleko od toga”, rekla je ona, pozivajući članice G20 da ulože napore u tom smjeru.\nPrethodni članak Stručnjaci upozoravaju: Iz BiH se iznose stotine miliona u poreska utočišta\nSljedeći članak Indeks potrošačkih cijena u martu blago porastao\nCrvena linija patriotizma – za CNI piše: Emina Berberović iz Sarajeva\nBosna i Hercegovina je najsiromašnija zemlja u Evropi


Najava kruzera ohrabruje kotorske privrednike – Portal Kotor\nNajava kruzera ohrabruje…\nNajava kruzera ohrabruje kotorske privrednike\nNajave nekih kruzing kompanija o pokretanju flote signal je koji ohrabruje, a ujedno i poruka da ćemo i u Kotoru ipak imati zadovoljavajuću sezonu, ocijenio je direktor Turističke organizacije Kotor Jovan Ristić.\nNa krstarenje Sredozemnim morem iz Venecije je prije dva dana krenuo prvi brod od početka pandemije korona virusa.\nRiječ je o kruzeru „MSC Orchestra“ (90.000 brt) sa oko 1.000 putnika, koji je redovno uplovljavao u Kotor prije pandemije, a tokom krstarenja će obići luke na jugu Italije, dva grčka ostrva i Dubrovnik.\n“Bez obzira na sve nedoumice vezane za kruzing industriju, kada je Bokokotorski zaliv u pitanju, ipak ohrabruje infiormacija o njenom pokretanju. Imamo najavu da tokom ove nedjelje neke od kruzing kompanija počinju sa krstarenjima, iako kolege iz Luke Kotor još nemaju zvaničnu potvrdu njihovog dolaska. Ovo će svakako pokrenuti kotorsku privredu, a značajno je i kao jedan od signala da je najgore, kada je pandemija u pitanju, ipak iza nas”, kazao je Ristić za Radio Kotor.\nKada je riječ o posjeti Kotoru, iznad je one u istom periodu prošle godine.\n“Međutim ipak daleko od onoga na što smo navikli u godinama prije, u godinama rasta, posebno kada su izletnici u pitanju. Nadamo se da će, kako sezona odmiče, i ti segmenti biti na višem nivou i da ćemo na kraju ipak imati zadovoljavajuću sezonu”, rekao je Ristić.


Zbog rada u Pentagonu idu na liposukciju - Portal 072info\nZbog rada u Pentagonu idu na liposukciju\nZbog svih testova koje provodi Pentagon u kojem je jedan od najtežih test protiv gojaznosti nekoliko pripadnika američke vojske odlazi na liposukciju kako bi uklonili višak sala iz predjela pojasa, navode doktori.\nKako ističe nekolicina pripadnika vojske oni nemaju drugog izbora jer je sadašnji metod procjene gojaznosti takav da test teško mogu proći ne samo oni koji su gojazni, već i oni sa krupnom i mišićavom građom, te ukoliko nadležnima koji to ocjenjuju ne odgovara oni ne mogu dalje obavljati dužnost koju su obavljali.\nKako se prenosi, s ovim stvarima su se složili i neki fitnes eksperati i doktori, koji su pozivali na preispitivanje vojnih standarda vitkosti.\nZvaničnici iz sektora odbrane naveli su da samo mali dio onih koji prelaze utvrđene standarde za gojaznost imaju dobre rezultate na testovima fizičke spremnosti.\nTestovi su namijenjeni samo tome da bi obezbijedili spremnost trupa za surove uslove u borbi. Zvaničnici Pentagona kažu da vojska ne odobrava nikakve hirurške promjene na tijelu kako bi se prošao test, mada liposukcija nije zabranjena, te da su mnogi već radili to.\nPrethodni članakObilježen Međunarodni dan bijelog štapa u Zenici (FOTO)\nSljedeći članakBiro u Varšavi nudi posao u erotskom klubu


Japanci bijesni nakon odluke Putina da prekine mirovne pregovore dvije zemlje | Trend Radio Velika Kladuša\nJapanci bijesni nakon odluke Putina da prekine mirovne pregovore dvije zemlje\nRusija se povukla iz pregovora o mirovnom sporazumu s Japanom i zamrznula je zajedničke ekonomske projekte u vezi sa spornim Kurilskim otocima zbog sankcija koje joj je Tokio uveo zbog Ukrajine, što je izazvalo gnjevnu reakciju Japana.\n“U sadašnjim uvjetima Rusija ne namjerava nastaviti pregovore s Japanom o mirovnom sporazumu”, saopćilo je rusko ministarstvo vanjskih poslova navodeći “otvoreno neprijateljske stavove” Japana i pokušaje “nanošenja štete interesima naše zemlje”, prenosi Hina.\nJapanski premijer Fumio Kishida rekao je da se snažno protivi odluci Rusije, nazvavši je “nepravednom” i “potpuno neprihvatljivom”.\nJapan je prošle sedmice najavio planove za ukidanje trgovinskog statusa najpovlaštenije nacije Rusiji, proširenje opsega zamrzavanja imovine ruske elite i zabranu uvoza određenih proizvoda.\nRusija se također povukla iz pregovora s Japanom o zajedničkim poslovnim projektima na Kurilskim otocima i ukinula bezvizna putovanja japanskih državljana, stoji u saopćenju.


Roadstar HIF-1993, Drveni, Retro gramofon cena, cene Srbija, prodaja Beograd Novi Sad Niš\nRoadstar HIF-1993, Drveni, Retro gramofon cene\ncena od 26.590,00 do 26.990,00 din | prodavnica (2)\nEPonuda nije internet prodavnica već Vam omogućava da brzo i lako nađete Roadstar HIF-1993, Drveni, Retro gramofon po najjeftinijoj ceni. Naš cilj je da kupci budu što bolje informisani o ponudi Roadstar gramofon HIF-1993, Drveni, Retro na tržištu Srbije. Vrlo lako nalazite željeni proizvod za kategoriju Gramofoni cene, ne morate da lutate od sajta do sajta za Roadstar Gramofoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Roadstar HIF-1993, Drveni, Retro gramofon sa PRODAVCEM. EPonuda ne može da garantuje potpunu tačnost specifikacije i slika za Roadstar HIF-1993, Drveni, Retro gramofon. Pre kupovine, podatke za Roadstar gramofon HIF-1993, Drveni, Retro proverite na sajtu PROIZVOĐAČA.


Genocid u Srebrenici — Cenzolovka\nRTS: Odluku o tome šta ćemo i kada emitovati doneće naš kolegijum\nPiše A. Ćuk\nPovodom brojnih zahteva RTS-u da se emituje film „Quo vadis, Aida?“, ovogodišnji trostruki dobitnik nagrada Evropske filmske akademije, u Dnevniku nacionalnog Javnog servisa sinoć je emitovan prilog iz koga je ostalo nejasno hoće li ovo ostvarenje posvećeno genocidu u Srebrenici biti prikazano na nacionalnoj televiziji ili neće.\nDa li ćemo najbolji evropski film “Quo vadis, Aida” gledati na nacionalnoj televiziji\nOvde niko nije hteo da prikaže film “Quo vadis, Aida”, a ja sam ga prikazao prošle godine na jednoj novinarskoj projekciji u bioskopu “Fontana” na Novom Beogradu, jer smatram da novinari i kritičari moraju da imaju priliku da ga sami procene, kao i druga važna ostvarenja, snimljena ovde, u regionu, ili bilo gde u Evropi.\nRediteljka: Kada bi RTS pustio „Quo Vadis, Aida“, to bi značilo da je rat gotov\n"Kada bi RTS prikazao "Quo Vadis, Adida" to bi značilo da je rat gotov i bio bi veliki napredak. Ali RTS je pod kontrolom političkih snaga koje ne žele da se završi rat, opstaju na pričama o sukobu. Nek me demantuju", rekla je za N1 rediteljka filma Jasmila Žbanić.\nPiše Nejra Hasečić\nMeđunarodni dan borbe protiv fašizma i antisemitizma, koji se obilježava svakog 9. novembra, ove godine je u BiH obilježio intervju člana Predsjedništva BiH Željka Komšića za srbijansku Novinsku agenciju Tanjug, koji je Komšić prekinuo zbog toga što je novinar negirao genocid u Srebrenici.\nTužilaštvu BiH nije stigla prijava protiv novinara Tanjuga\nU Tužilaštvo Bosne i Hercegovine nije stigla prijava protiv novinara televizije Tanjuga Marka Ivasa zbog stava o Srebrenici, rečeno je Tanjugu u toj pravosudnoj instituciji.\nVučić: U Srbiji nije moguća prijava protiv novinara zbog drugačijeg mišljenja\nPredsednik Srbije Aleksandar Vučić izjavio je da je Srbija za poštovanje Dejtonskog sporazuma i naglasio da je srećan što u Srbiji nije moguće da se zbog drugačijeg mišljenja podnosi krivična prijava, posebno protiv novinara.\nProtiv novinara Tanjuga podneta prijava Tužilaštvu BiH zbog negiranja genocida\nInstitut za istraživanje genocida Kanada (IGK) je Tužilaštvu Bosne i Hercegovine podneo krivičnu prijavu protiv novinara Tanjuga Marka Ivasa zbog negiranja genocida u Srebrenici.\nNovinar negirao presudu za genocid, Komšić prekinuo intervju Tanjugu\nIZVOR N1 Sarajevo\nPredsedavajući Predsedništva Bosne i Hercegovine Željko Komšić prekinuo je intervju za agenciju Tanjug, nakon što je novinar rekao da se ne slaže sa odlukom Međunarodnog suda pravde da je u Srebrenici bio genocid.


Sava osiguranje novi sponzor VPSCG - Vaterpolo i plivački Savez Crne Gore\nSava osiguranje novi sponzor VPSCG\nKompanija Sava osiguranje novi je sponzor Vaterpolo plivačkog saveza Crne Gore (VPSCG). Ugovor je potpisan na četiri godine.\nPotpisali su ga predsjednik VPSCG dr Đuro Marić i izvršni direktor kompanije Sava osiguranje, Nebojša Šćekić.\nMarić je, nakon potpisivanja ugovora, kazao da je Sava osiguranje kao društveno odgovorna kompanija pokazala spremnost da stane iza Vaterpolo plivačkog saveza i na taj način podrži najtrofejniji crnogorski sport.\n"Pred nama je godina puna izazova za naš sport, u kojoj smo uspjeli da četvrti put izborimo plasman na Olimpijske igre. Mi smo jedina crnogorska selekcija kojoj je to uspjelo da učestvuje na svim Igrama od obnove nezavisnosti", kazao je Marić.\nOn se zahvalio vaterpolistima i stručnom štabu na plasmanu u Tokio, navodeći da se nada da će i rezultat na Igrama biti respektabilan i na ponos svih nas. Govoreći o novom sponzoru, Marić je istakao da je kompanija Sava osiguranje praktično samoinicijativno prišla Vaterpolo savezu.\n"Pokazala je spremnost da nas podrži iako svjesni činjenice da mi nijesmo profitabilan sport i da su naše obaveze velike. Na korektan način pripremili su ugovor koji će trajati četiri godine, zaključno sa Igrama u Parizu", rekao je Marić.\nŠćekić je podsjetio da kompanija na čijem je čelu, dugo prisutna u Crnoj Gori i da se trudi da bude društveno odgovorna.\n"Do sada je fokus bio na najmlađim kategorijama. Trudili smo se da naša pomoć ide u nekomercijalne sportove, gdje je sportski duh posebno izražen bez prevelikih komercijalnih usmjerenja", kazao je Šćekić.\nOn je podsjetio da su VPSCG i Sava osiguranje i ranije imali saradnju i da je kompanija čiji je izvršni direktor trudila da pomogne sitnijim sponzorstvima.\n"Sada su se stekli uslovi da na višem nivou pomognemo. Ponosan sam i zadovoljan sam, što smo uz naš najuspješniji sport. Nadam se da će saradnja rezultirtati još boljim rezultatima Vaterpolo saveza. Svi smo vaši navijači, svi vas podržavamo", zaključio je Šćekić.


Misija OEBS-a u Srbiji podržava međunarodni sastanak državnih pravobranilaca sa ciljem razmene iskustava i dijaloga | OSCE\nPočetna strana Novosti Vest i saopštenja Misija OEBS-a u Srbiji podržava međunarodni sastanak državnih pravobranilaca sa ciljem razmene iskustava i dijaloga\nOko 40 državnih i međunarodnih državnih pravobranilaca i njihovih zamenika okupilo se se u Beogradu na međunarodnoj konferenciji, kako bi raspravljalo o najnovijim dostignućima u radu državnih pravobranilaca. Konferencija se održava 30. novembra i 1. decembra 2017. godine.\nTokom dvodnevnog događaja, učesnici iz Grčke, Italije, Srbije, Slovenije i Španije predstaviće svoje institucije, njihov razvoj i trenutnu organizaciju kao i sve relevantne aspekte svog rada. Glavna tema konferencije odnosi se na aktuelnu saradnju između relevantnih institucija i na unapređenje saradnje između državnih pravobranilaštava, sudova i ostalih pravosudnih organa.\nMisija OEBS-a u Srbiji i Državno pravobranilaštvo Republike Srbije koje zastupa imovinske i pravne interese države, zajednički su organizovali konferenciju u cilju razmene iskustava i stavova o temama od zajedničkog interesa kao i harmonizacije i jačanja pravnih sistema u Srbiji i širom Evrope kroz blisku saradnju državnih pravobranilaštava.\nMeđunarodna konferencija državnih pravobranilaca organizovana je u sklopu angažovanja Misije OEBS-a u Srbiji sa ciljem jačanja kapaciteta pravnih stručnjaka i poboljšanja njihove efikasnosti u pružanju pravnih usluga.


BalkanMagazin :: Srpska mašinogradnja traži ravnopravni tretman sa inostranim firmama\nčetvrtak, 12. jul 2018 00:00\nNeuključivanjem domaćih firmi, pre svega onih iz sektora mašinogradnje, ali i građevinarstva, u najveću investiciju u energetskom sektoru, čija realizacija je u toku, srpskoj privredi je naneta velika šteta, jer „vapi“ za poslovima kojima će uposliti svoje kapacitete, obezbediti plate za radnike, sredstva koja će puniti državnu kasu ali, i obezbediti reference da ubuduće bude nosilac posla i glavni izvođač, ne samo u zemlji već i u inostranstvu.\nUz putnu i železničku infrastrukturu, energetika je jedan od ključnih zamajaca ekonomskog razvoja Srbije. U prilog tome i podatak da će investiciona ulaganja u elektroenergetski sistem tokom naredne decenije iznositi 4,9 milijardi evra. Ali, domaće firme su u podređenom položaju u odnosu na inostrane.\n„Slučaj relizacije izgradnje novog bloka Termoelektrane Kostolac B3, snage 350 megavata pokazao je da su u tenderskom postupku domaće kompanije u podređenom položaju, u odnosu na jake međunarodne korporacije, tako da je u praksi domaća operativa samo podizvođač ili radna snaga stranih kompanija“, istakao je Slobodan Babić, predsednik Skupštine Poslovnog udruženja Elektromašinogradnja, koja okuplja 11 vodećih domaćih kompanija, usmerenih na energetski sektor na Međunarodnoj stručnoj konferenciji Balkanmagazina “Investicije i novi kapaciteti – garant energetske bezbednosti”.\nNovi blok termoelektrane Kostolac B3, snage 350 megavata, najveća je investicija u domaćem energetskom sektoru i prvo veliko energetsko postrojenje koje se u Srbiji gradi posle skoro tri decenije. Očekivana godišnja proizvodnja novog bloka je oko 2,5 milijardi kilovat-časova električne energije, što će proširiti kapacitete EPS-a za pet odsto. Izgradnja bloka B3 koštaće 613 miliona dolara, dok ukupna vrednost druge faze projekta modernizacije TE Kostolac B iznosi 715,6 miliona dolara.\nInače, ceo investicioni paket, vredan više od milijardu dolara, okvirno je ugovoren 2010. godine sa kompanijom China Machinery Engineering Corporation (CMEC), jednom od dve najveće kineske kompanije iz oblasti energetike. Izbor kineske kompanije, za realizaciju ukupnog investicionog aranžmana, posledica je toga što se projekat, najvećim delom odnosno njegovih 85 odsto, finansira iz kredita kineske Eksim banke, dok 15 odsto sredstava obezbeđuje EPS.\nObećanja se “zaturila” u pregovorima\nIndikativno je, međutim, da uprkos nekim ranijim najavama, ovaj dugoročni srpsko-kineski posao ne uključuje bitno srpsku privredu, iako bi izgledno bilo posla, pre svega za firme iz građevinskog i mašinskog sektora.\nOpštim ugovornim sporazumom, potpisanim sa kompanijom CMEC 2010. godine je precizirano da će ta kompanija biti glavni izvođač radova u obe faze projekta za TE Kostolac B i da za nabavku usluga i robe iz Kine mora da bude potrošeno najmanje 51 odsto ukupne vrednosti projekta. Prema ovom sporazumu, podizvođačima iz Srbije može pripasti maksimalno 40 odsto.\nPodsećanja radi, prva faza u Kostolcu odnosi se na revitalizaciju blokova B1 i B2, kao i izgradnju infrastrukturnih objekata – pristaništa na Dunavu, koja je počela prošle godine, kao i železničke pruge u dužini od 18 kilometara za dovoz krečnjaka, odvoz gipsa i druge opreme. Ugovorena vrednost tog dela projekta iznosi 344,6 miliona dolara i, takođe, se realizuje iz kredita kineske Eksim banke, preko kineske kompanije CMEC. U ovom delu projekta srpske kompanije su učestvovale kao podizvođači.\nU novembru 2013. godine, EPS i CMEC potpisuju ugovor o gradnji novog bloka termoelektrane Kostolac B-3. U Aneksu 5 ovog ugovora navedeni su podizvođači, među kojima nema nijedne firme iz Srbije, dok su samo dva od 15 dobavljača domaće firme.\nBabić podseća da je u modernizaciji i revitalizaciji bloka termoelektrane Kostolac B2, učestvovao Konzorcijum za konsalting i inženjering u energetici, osnovan 2008. godine, koji okuplja domaće firme i institute, iz koga je kasnije nastalo udruženje Elektromašinogradnja. Kompanije okupljene u tom udrženju, danas upošljavaju oko 8.000 radnika, koji su prijavljeni i redovno primaju plate. Inaće, glavni cilj ove asocijacije domaćih kompanija je definisanje konkretnih rešenja, kako bi domaće kompanije učestvovale u što većem broju poslova, vezanih za izgradnju novih elektrana i revitalizaciju postojećih, bilo da je reč o projektima u zemlji ili inostranstvu.\n“Podsetiću da su domaće firme, okupljene u Konzorcijum, na tenderu dobile posao na projektu Kostolac B2 i to u oštroj međunarodnoj konkurenciji. Taj projekat, sa propustima koje dozvoljava Zakon o javnim nabavkama, skoro je godinu i po do dve godine bio zadržan. Na kraju, kada su svi uslovi bili ispunjeni, Konzorcijum domaćih firmi, gde je lider bio Energoprojekt Entel izašao je sa ponudom jeftinijom 14 do 15 miliona evra. Sada se možemo pitati, a nije velika mudrost, zašto se za tih godinu i po, dve – tenderska procedura nije završavala. Ne treba mudrosti, odgovor možete naći svi“, kaže predsednik Skupštine Poslovnog udruženja Elektromašinogradnja.\nProjekat je uspešno završen, a domaće firme, okupljenje u okviru Konzorcijuma, dobile su reference da rade. Ali, međudržavni sporazum Srbije i Kine o ekonomskoj i tehničkoj saradnji u oblasti infrastrukture, sklopljen 21. avgusta 2009. godine, na osnovu koga se realizuje i celokupan projekat u Kostolcu, doveo je do toga da se blok B2 izvodi u organizaciji kineskog partnera CMEK. U toj situaciji domaće firme, uključene u projekat, više nisu bile u poziciji partnera već podizvođača radova.\nBez profita nemoguće biti konkurentan\n“Ni to ne bi bilo problem da su domaće firme imale ravnopravan položaj sa kineskim izvođačem i da imaju iste troškove. Kao podizvođači, domaće kompanije su prinuđene da poslove prihvataju po diktiranim cenama, koje, u većini slučajeva, pokrivaju samo realne troškove poslovanja. To znači da domaće kompanije, kao podizvođači, nemaju mogućnost da učestvuju u podeli profita srazmerno svom učešću u projektu. A, bez profita nema ulaganja u razvoj i modernizaciju opreme, niti školovanja i usavršavanja sopstvenog kadra svih profila i struka. Samim tim, domaće kompanije gube trku sa tehnološkim razvojem i mogućnost da budu konkurentne na budućim poslovima. Domaća preduzeća, istovremeno, ostaju bez reference i tako gube mogućnost da same učestvuju na tenderima u Srbiji i inostranstvu”, naglašava Babić.\nRazlog za ovakvu poziciju srpskih kompanija u velikom srpsko-kineskom poslu, možda, diktiraju viši, državni interesi i nemogućnost države da sa ozbiljnim kapitalom, pod povoljnijim uslovima finansira velike investicione projekte. U ovom trenutku Srbija i Kina imaju zajedničke investicije u vrednosti od šest milijardi dolara, a projekat Kostolac B, posebno izgradnja novog bloka termoelektrane B3, jedan je od najvažnijih u tom paketu.\nMoguće rešenje - primeniti turski recept\nMeđutim, bojazan srpskih privrednika ne bazira se samo na ovom slučaju. Poslednjih godina nosioci projekata izgradnje novih elektroenergetskih objekata uglavnom su strane kompanije, što bitno odudara od ranije prakse, s obzirom na to da je decenijama unazad sistem Elektroprivrede Srbije bio okosnica upošljavanja domaće elektromašinogradnje.\nPočetkom 2015. godine u Srbiji je formirana radna grupa koju čine predstavnici ministarstava privrede, rudarstva i energetike i finansija, Uprave za javne nabavke, EPS-a, privrednih komora Srbije i Beograda, kao i Poslovnog udruženja Elektromašinogradnja, čiji je cilj stvaranje institucionalnog ambijenta za upošljavanje kapaciteta i dalju stabilizaciju poslovanja srpske elektromašinogradnje.\nPoslovno udruženje Elektromašinogradnja je, prema rečima Slobodana Babića, sa Privrednom komorom Srbije (PKS) pripremilo predlog obavezujućih mera, čija bi primena omogućila ravnopravnost domaćih kompanija sa stranim, kada dovode svoje radnike u Srbiju i realizuju ugovorene poslove.\nNeki od predloga privrednika su da domaće firme dobiju poslove vredne najmanje 60 odsto ukupne vrednosti projekta, koji se realizuju kroz kredit ili strateško partnerstvo. Predloženo je i da se striktno primenjuje domaće zakonodavstvo o licencama za strane firme.\nUdruženje Elektromašinogradnja traži i da se dozvole za strane radnike izdaju po principu jedna na tri angažovana domaća radnika, po ugledu na Tursku koja primenjuje pravilo jedan stani radnik na pet domaćih.\nU strukovnom Udruženju Elektromašnogradnja veruju da je usvajanje predloženog seta mera veoma važno jer bi država, na taj način stvorila uslove za ravnopravan tretman domaćih i stranih firmi u tenderskom nadmetanju.\n„Država Srbija mora da poštuje interes i stranih država i kompanija, ali ne treba da zaboravi ni interes sopstvene industrije. Elektromašinogradnja može da bude temelj energetske bezbednosti i da participira u tome. Jer, kao podizvođači domaće firme samo pokrivaju troškove i ostaju na istom nivou“, ističe Slobodan Babić.\nZahtevi srpskih kompanija su, ipak, donekle u koliziji sa Zakonom o javnim nabavkama i direktivama EU. Zakon predviđa preferencijalni tretman domaćim ponuđačima u iznosu od pet odsto u ceni, odnosno pet pondera, ali je jedan od bitnih zahteva EU u procesu pregovora, da se izjednači tretman domaćih i stranih ponuđača.\nU svakom slučaju, činjenica je da je udruživanje kompanija iz Srbije jedini način na koji one mogu da konkurišu jakim inostranim korporacijama, jer pojedinačnim konkurisanjem na tenderima za velike projekte ne mogu da pariraju stranim kompanijama.\nDomaće firme apeluju na državu da pruži konkretnu podršku. Argument im je da je upošljavanje domaće privrede u većoj meri ključno da bi se zaštitila ukupna nacionalna ekonomija i omogućio održiv privredni rast. U udruženju Elektromašigradnja smatraju da nacionalni interes u energetskom sektoru mogu da brane, pre svega, domaće kompanije.\n„Podsetio bih da 2012. godine, kada su bili ledeni dani, nisu strane firme bile te koje su došle da pomognu elektroenergetskom sistemu da se problemi prevaziđu, već su to učinile lokalne firme. Takođe, u nesrećnoj 1999. godini, kada je elektroenergetski sistem bio razaran, domaće firme su Elektroprivredi Srbije otvorile sva vrata svojih magacina i učestvovale u saniranju izazova. Moja je molba i poziv EPS-u da, kao i do sada, sve to ima u vidu i da omogući da se kod inicijalnih pregovora sedne, razgovara i na pravi način postavi meta“, apeluje Slobodan Babić u ime udruženja Elektromašinogradnja.\nSudeći prema najavama resornog ministarstva, čini se da se sada razmišlja u tom pravcu. Ministar energetike i rudarstva, Aleksandar Antić ističe da je jedan od ključnih prioriteta tog ministarstva što veće uključivanje domaće privrede u velike investicione projekte, jer je to put koji će domaćoj operativi omogućiti tehnološki napredak i dobijanje potrebnih referenci, kako bi u takve i slične poslove bila uključena i nadalje.\n„U tom smislu bih rekao, da ćemo ubuduće, kroz ugovore, koje mi budemo zaključivali, insistirati na snažnijem ugovornom, odnosno, obavezujućem momentu, vezano za učešće srpskih kompanija u projektima. Nažalost, neke stvari smo nasledili i sada je izlišno govoriti šta bi bilo da je to nekako drugačije ugovoreno. Ipak, naglašavam, prioritet nam je da naše kompanije učestvuju u ovakvim procesima, tehnološki napreduju i steknu znanja za buduće projekte, koji će se u Srbiji realizovati. Mi planiramo, zaista, veliki broj projekata, gde je reč o investicijama koje se mere milijardama evra, vezanim za energetski sektor Srbije. Doista verujem da naša građevinska i mašinska industrija moraju da se izbore za značajniji deo tog kolača“, ističe resorni ministar Aleksandar Antić.\nEPS podržava domaće firme\nKonkretno, kada je u pitanju projekat izgradnje novog bloka TE Kostolac B, ministrar smatra da treba uzeti u obzir to da u vrednosti čitavog ovog projekta značajan segment predstavlja oprema, koja je dominantna u odnosu na vrednost posla, ali će se „svakako insistirati kod kineskih izvođača da u većoj meri, za sve one ostale građevinske i mašinske radove, gde je moguće, angažuju srpske kompanije“.\nSrpska strana u ovom poslu nema direktan uticaj na izbor domaćih podizvođača i kompanija, ali se, prema rečima čelnih ljudi u EPS-u, kineskim partnerima ukazuje na potencijal srpskih firmi sposobnih da odgovore na sve zahteve vezane za izgradnju novog bloka u Kostolcu.\n„Ne možemo direktno da utičemo na izbor domaćih podizvođača i kompanija, ali se sa kineskim kolegama na dnevnom nivou konsultujemo i ukazujemo na to da srpske firme imaju adekvatnog iskustva i adekvatne kapacitete da odgovore svim zahtevnim procesima vezanim za izgradnju novog bloka. Nadamo se da će srpske kompanije organizovanijim pristupom prema kineskom izvođaču, koji je istovremeno potpuni izvođač radova, dobiti deo posla“, rekao je Vladimir Marković, direktor Sektora za ključne investicione projekte u JP EPS na ovoj konferenciji.\nDruga faza modernizacije u Kostolcu, gde je okosnica projekta izgradnja novog bloka TE Kostolac B3, sada je u fazi izrade projektne dokumentacije. To je, prema oceni nadležnih rukovodilaca u Elektroprivredi Srbije, dosta osetljiv proces, zbog potrebe transfera kineskih tehnologija na srpske i evropske propise, kako bi taj budući blok bio u skladu sa standardima i nesmetano radio narednih četrdeset godina.\nZa Babića su ohrabrujuće inicijative resornog ministarstva i EPS-a, koje idu u pravcu otvaranja razgovora sa kineskim partnerima i ka preispitivanju mogućnosti o uključivanju domaće operative u poslove izgradnje novog termobloka u Kostolcu. Za takav korak je smatra, sada pravi trenutak, baš zato što je projekat u pripremnoj fazi i tek nakon toga slede operativni poslovi.\n„Ako domaće firme učestvujemo u izgradnji Kostolac B3, biće spremne da, tokom eksploatacije rade na tekućim investicionim radovima, remontima, kapitalnim radovima“, smatra Slobodan Babić.\nUspešna saradnja sa Japancima\nOčigledno je da postoji prostor/mogućnost da se u ovom srpsko-kineskom poslu stvari barem donekle izbalansiraju. Praksa, naime, pokazuje da ima i dobrih primera međudržavnih investiconih poslova, gde su stvari od starta postavljene na način prihvatljiv i za domaće kompanije.\nJedna od vodećih svetskih kompanija Mitsubishi Hitachi Power Systems iz Japana prepoznala je kvalitet srpskih firmi i angažovala ih kao ravnopravne partnere u konzorcijumu za projekat odsumporavnja dimnih gasova u Termoelektrani Nikola Tesla A u Obrenovcu, čija se finalizacija očekuje do kraja 2022. godine. Domaće kompanije su u tom poslu, koji je realizuje iz kredita japanske Agencije JICA (Japan International Cooperation Agency), sa budžetom od 167,2 miliona evra, dobile posao u vrednosti od oko 60 odsto ukupne ponude. To je ujedno i prvi put da domaće firme učestvuju u tom procentu u projektima koji se finansiraju stranim kreditima.\n„Naš izvorni ugovor je sa japanskom kompanijom Mitsubishi Hitachi Power Systems, kroz konzorcioni ugovor, koji se odnosi na ovu kompaniju i srpsku kompaniju Jedinstvo. Njihovi konzorcioni partneri su sve srpske kompanije, gde je srpski deo učešća negde oko 95, 5 miliona evra. Verujem da će srpske kompanije dobro sarađivati sa japanskim glavnim izvođačem. Za sada nemamo problema ni u komunikaciji sa japanskim kolegama, kao ni sa srpskim podizvođačima. Međutim, očekujemo da će biti izazova prilikom same realizacije, ali je to sve sastavni deo procesa odnosno same izgradnje“, kaže Vladimir Marković, direktor Sektora za ključne investicione projekte JP EPS.\nSlobodan Babić smatra da ovaj projekat potvrđuje da srpska privreda ima kapacitete, iskustvo i resurse da odgovori na zahteve stranih kompanija. Podsećajući da je projekat odsumporavanja dimnih gasova u Termoelektrani Nikola Tesla A počeo da se prezentira domaćoj stručnoj i zainteresovanoj javnosti 2011. godine a da je, nakon uspešnih kvalifikacija za posao, poslovno udruženje koje okuplja domaće firme japanskom partneru poslalo pismo o namerama, kojim se traži da domaće firme učestvuju u poslu sa više od 50 odsto vrednosti projekta Babić kaže: „Uverli smo japanske partnere ne da budemo podizvođači, već ravnopravni partneri. Pošto je sve bilo dobro utemeljeno i pripremljeno, iz Japana smo na kraju dobili odgovor da su spremni na naše učešće od čak 63 odsto ukupne vrednosti posla. Takav smo ugovor napravili, što je podržao i EPS. Činjenica je da se taj projekat sada polako realizuje, rade ga domaće firme i novac ostaje u Srbiji”.\nProjekat odsumporavanja dimnih gasova u TE Nikola Tesla A i ugovor koji su dobile srpske kompanije je prema oceni Vladimira Markovića, pravi primer dobre prakse, koji treba slediti i ubuduće.\n„Taj projekat je argument više u razgovorima sa kineskim partnerima, povodom realizacije druge faze projekta u Kostolcu. Sve to vodi opštem cilju, da se naše kompanije i njihovi radnici uposle, kako bismo, generalno, kao država stvorili jednu novu bazu i omogućili razvoj tehnologije i bili spremni da, možda, jednog dana i sami gradimo jedan blok”, ističe Marković.\nSituacija nije jednostavna. S jedne strane su realni projekti i potreba za njima, a s druge – potencijal domaćih firmi koje su dokazale da mogu da realizuju velike poslove, ali pod uslovom da im se pruži šansa za fer nadmetanje sa inostranim kompanijama, prilikom učešća na tenderima. Istovremeno, od države se očekuje da zaustavi trend gubljenja poslova iako nema novca da sama realizuje velike projekte.\nUlog je veliki, jer je potrebno naći rešenje koje će omogućiti da se sačuvaju domaće kompanije i podstakne nacionalna ekonomija.


KSS mora u što kraćem roku da imenuje novog selektora @ InfoBijeljina \nKSS mora u što kraćem roku da imenuje novog selektora\nČelnici Košarkaškog saveza Srbije, predsednik Predrag Danilović, i generalni sekretar Dejan Tomašević, nisu željeli da javno iznesu mišljenje o nastupu reprezentacije i povlačenju Aleksandra Đorđevića sa mjesta selektora. Poručili su da će to učiniti kada se vrate u Beograd.\nImajući u vidu da kvalifikacije za Evrobasket 2021. počinju već u februaru, KSS nema mnogo vremena za vaganje. Kokoškov se nameće kao najlogičniji izbor, kao trener već velikog selektorskog iskustva. I, prije svega, kao šampion Evrope sa Slovenijom na kontinentalnom šampionatu prije dvije godine. Postavlja se pitanje da li bi Kingsi dopustili Kokoškovu da tokom sezone odsustvuje zbog obaveza u takozvanim FIBA "prozorima". Recimo, selektor Španije Serđo Skariolo, inače asistent u stručnom timu NBA šampiona Toronta, ima klauzulu u ugovoru koja mu omogućava da paralelno vodi i "furiju".\nŠto se Obradovića tiče, njemu bi bilo lakše da izađe iz Kneževine tokom sezone. Nema sumnje da su obojica voljni da se late posla selektora reprezentacije svoje zemlje, što je Kokoškov i potvrdio u jednom intervjuu pre Svjetskog prvenstva u Kini.\n- Naravno da bih vodio Srbiju, bila bi to velika čast za mene, ali mi u ovom trenutku imamo Saleta Đorđevića, fenomenalnog čovijeka i selektora - rekao je tada Kokoškov.


HP pokreće program obuke vezane za konvergentnu infrastrukturu HP pokreće program obuke vezane za konvergentnu infrastrukturu – Personal magazin\nKompanija HP predstavlja prvi program obuke i sertifikacije vezan za konvergentnu infrastrukturu. Ovaj program će obuhvatiti kompletno korporativno IT okruženje – od umrežavanja i storidža, preko servera i softvera, do štampanja…\nKompanija HP predstavlja prvi program obuke i sertifikacije vezan za konvergentnu infrastrukturu. Ovaj program će obuhvatiti kompletno korporativno IT okruženje – od umrežavanja i storidža, preko servera i softvera, do štampanja i personalnih sistema.\nKroz HP ExpertONE program IT profesionalci mogu naučiti proverene metode za brzu transformaciju zatvorenih okruženja u otvorene, agilne mreže i računske centre bazirane na HP-ovoj konvergentnoj infrastrukturi. Istovremeno mogu steći veštine neophodne da se projektuje, implementira i upravlja tehnologijom širom preduzeća, što može predstavljati i pripremu za naredni korak u njihovim karijerama.\nNa konferenciji Interop u Njujorku predstavljene su i nove HP-ove usluge za planiranje i migraciju na mrežu zasnovanu na otvorenim standardima. Zahvaljujući tim uslugama korisnici mogu okruženja vezana za rešenja jednog proizvođača zameniti mrežnom infrastrukturom s raznorodnom opremom. Nova generacija mreža omogućava da se aplikacije pokreću u roku od par minuta umesto za nekoliko dana, kao i da se ukupni troškovi snize i do 66 odsto.\n“Organizacije prelaze sa više zatvorenih, kompleksnih i skupih tehnoloških silosa, na otvorenu i efikasnu konvergentnu infrastrukturu kojom se lako upravlja”, rekla je Susan Underhill, potpredsednica HP-ovog odeljenja Globalna sertifikacija i obuka. “HP ExpertONE program predstavlja podršku za mrežu i računski centar budućnosti tako što omogućava razvoj zaposlenih koji imaju sveobuhvatne tehnološke veštine i poslovne sposobnosti.”\nHP ExpertONE je prvi program za obuku IT profesionalaca za projektovanje, pokretanje i upravljanje otvorenim mrežama i konvergentnom infrastrukturom. Veštine koje će steći omogućiće IT profesionalcima da unaprede poslovnu agilnost, smanje neophodno održavanje i snize troškove IT okruženja.\nOvaj program se odnosi na okruženja s uređajima različitih proizvođača, tako da kompanije mogu da iskoriste najbolje tehnologije za njihove specifične potrebe. Rezultat toga je da preduzeća mogu manje resursa posvetiti održavanju, a više ulagati u inovacije koje donose rast.\nPored toga, HP ExpertONE programi ubrzane obuke prihvataju sertifikate koje korisnici već imaju za mreže vezane za jednog proizvođača. To IT profesionalcima omogućava da prošire svoje znanje kroz ubrzani ciklus obuke radi pripreme otvorenog mrežnog okruženja i računskog centra. HP ExpertONE kursevi mogu se slušati preko interneta, kroz njih se može prolaziti samostalno ili u jednom od preko 150 priznatih centara za obuku i akademskih institucija širom sveta.\nExpertONE obuka omogućava inženjerima i prodavcima iz HP-ovih partnerskih kompanija da za samo jedan dan steknu neophodna znanja vezana za konvergentnu infrastrukturu. Tako će doći u priliku da iskoriste nove šanse za povećanje prihoda.\n“Kompanije više ne mogu da priušte da njihova IT okruženja funkcionišu u silosima – i to ne samo zbog troškova, već i zbog performansi. Zato vidimo sve veće okretanje konvergenciji tehnologija u računskom centru”, rekao je David Foote, generalni direktor i direktor istraživanja, Foote Research Group. “U programima obuke postojala je praznina vezana za konvergentne veštine: previše programa sertifikacije je još uvek fokusirano na određene serverske, storidž ili mrežne tehnologije.”\n“HP ExpertONE program je pokušaj da se ta praznina popuni ponudom obuke koja obuhvata sve delove konvergentnog poslovnog računskog centra: od projektovanja, do održavanja”, nastavlja Foote. “Iz perspektive sticanja veština, to je gde je smer u kojem je krenula većina IT organizacija. I očajnički im je potrebna pomoć da tamo stignu.”\nHP mrežna sertifikacija\nHP ExpertONE mrežna sertifikacija omogućava IT profesionalcima da steknu znanje neophodno za pokretanje i upravljanje novom generacijom mreža koje su osnova računskih centara budućnosti. Ova sertifikacija obuhvata strategije s uređajima više proizvođača, što IT profesionalcima omogućava da prave i održavanju mrežnu arhitekturu zasnovanu na priznatim standardima. Mrežna sertifikacija se može steći brže, u zavisnosti od postojećih sertifikata, a vreme obuke se može skratiti i do 77 odsto.\nMaster ASE sertifikacija za arhitektu konvergentne infrastrukture\nNova ExpertONE Master Accredited Systems Engineer (M/ASE) obuka i sertifikacija za arhitektu konvergentne infrastrukture pruža napredne veštine neophodne za projektovanje i upravljanje konvergentnom infrastrukturom. Kombinujući poslovne procese, što obuhvata analizuju povraćaja investicija, i tehnološke komponente u jedan program obuke obezbeđuje da M/ASE inženjeri u potpunosti razumeju tehnološku i poslovnu vrednost konvergentne infrastrukture.\nUsluge za planiranje i migraciju na mrežu zasnovanu na otvorenim standardima\nNove HP-ove usluge za planiranje i migraciju na mrežu zasnovanu na otvorenim standardima, koje nudi HP-ovo odeljenje za tehnološke usluge, omogućava preduzećima da planiraju, prate i ubrzavaju proces migracije sa zatvorenog tehnološkog silosa na otvorenu mrežnu infrastrukturu. Ove konsultantske usluge baziraju se na preko 40 godina iskustva sa mrežnom opremom različitih proizvođača, na proverenim metodama i sertifikovanom upravljanju projektima, što omogućava korisnicima da zaštite svoje investicije i da tehnologiju iskoriste za postizanje poslovnih ciljeva.\nPovezivanje HP-ovih korisnika\nIT profesionalcima sa HP ExpertONE sertifikatima biće omogućeno da se besplatno učlane u Connectzajednicu IT profesionalaca koji koriste HP-ove proizvode i usluge.\nPored novog HP ExpertONE programa, kompanija je na konferenciji Interop u Njujorku demonstrirala konvergentnu infrastrukturu i cloud computing rešenja. Za više informacija o HP ExpertONE programima posetite www.hp.com/go/expertone.\nHP pokreće program obuke vezane za konvergentnu infrastrukturu was last modified: October 28th, 2010 by Redakcija


Nakon nekoliko singlova kojima su častile publiku, članice benda Anja Štark (da, Anja je bend ukoliko do sada niste znali), devojke su odlučile da naprave prvu svirku i daju nam mogućnost da njihove sjajne singlove čujemo i uživo. Anja Štark, dope pop duo, kako sebe nazivaju Milica Mitić (dope deo dua) i Aleksandra Tomović (pop deo dua) su se napokon sastale u Beogradu, rešile da je dosta snimanja i počastile fanove koncertom u Antishopu.\nOko 22 časa, Milici e Aleksandri su se na bini pridružili: za klavijaturama Uroš Tomović, na sintu Nikola Džimi Mijušković é benda Turbo Trans Turisti i Ivana Smolović (Intruder, Ika, On Tour, Sofie From Seattle) kao prateći vocal. Bina je bila spremna u malo drugačijem maniru nego što je to slučaj kada nastupaju bendovi u ful instrumentalnom sastavu.\nKada em bine Antishopa sklonite bubanj, dobijate potpuno novi prostor koji muzičarima poput Milice i Aleksandre, omogućava da naprave i scenografiju koja će biti propratni efekat. Uroš, Džimi i Ivana su se povukli ka obodima bine, a centralni deo je zauzeo kauč (iznad kog je stajala zavesa sa zvezdama) na kom su Anje strpljivo čekale da se publika omamljena večernjom sparinom dovuče iz bašte.\nNakon intezivnog nojzičnog sint uvoda, Milica i Aleksandra ustaju, u lepršavim haljinama poput Florence Welch, buka se stišava i čujemo samo klavir. Prva pesma koju su izvele je „Dječaci sa srcem slijepog misa„, koju su devojke stvorile tako što su instrumenalizovale pesmu „Uputstvo za djevojke“pesnikinje Tanje Stupar Trifunović. Ova pesma je jedina sa njihovog reperotara koja ne sadrži bitove već je potpuno u akustičnom maniru.\nGlavna čar ovog sastava je slaganje glasova. Milica i Aleksandra imaju veoma slične boje glasova koji kada se spoje stvaraju utisak da je Anja zapravo jedna osoba koja je nasnimila više slojeva vokala. Devojke to rade veoma prirodno što i nije čudno jer su obe došle iz muzičkog projekta Sofia de Seattle (pretražite i ovo ime, obogatićete svoj muzički repertório jednim pravim malim blagom).\nSledeća pesma je „Vazduh„, originalno rađena u saradnji sa Hibridom, ali ovog puta u akustičnom maniru samo uz klavir. Ova stvar se odlično prilagodila i prošla dobro poznati muzički test – ako akustična verzija bilo koje pesme zvuči dobro, onda je ta pesma definitivno dobra. S obzirom da mnoge svetski poznate pesme padaju na ovom testu, devojke su samo još jednom potvrdile zašto su jedno od imena koje će se tek uzdizati na našoj alternativnoj cena pop.\nUsledila su „Mesta„, takođe u akustičnom ruhu, a devojke su pozvale sve prisutne da se primaknu bliže bini i zajedno sa njima đuskale. Džimi polako pali bitove i sa zvučnika čujemo poslednji singl koji su devojke objavile, „Godina bez dodira“ koji je postao instant hit na mrežama. Tekst govori o dobro poznatom periodu lock downa u kome smo svi živeli lišeni svakog ljudskog kontakta. Pesma nije sumorna, naprotiv jedna je najsvetlijih komada iz opusa Anje Štark. Publika ovde već peva svaku reč, a devojke perfektno uigrano puštaju svoje vokale u savršenoj harmoniji.\nNastavlja se njihenje uz „Dobro je” eu “Blokovi„, pesmi koja predstavlja letnji omaž novobeogradskim blokovima. Čudno je čuti pesmu o blokovima a da nije u pitanju sumorna ikonografija koju često možemo da primetimo u tekstovima sa rep scene. Anje su uspele da opevaju blokove kao najlepše mesto na svetu. Lepo je čuti i videti jednu drugu stranu i osvetiliti sve te masivne betonske zgrade kao jedan mali raj.\nBitovi se gase, u centru je klavir a devojke najavljuju uz širok osmeh da je sledeća pesma jedan veiliki hit. „Zlato“ je prvi single em kojim su Milica e Aleksandra predstavile svoj projekat, koji je pravi miks Sneaker Pimps em Portishead. Publika peva kao jedno sa devojkama, ali tiho, ostavljajući prostora da se ipak one više čuju. Anja nam je predstavila i divni novi singl „Voda„, premijerno izveden i još uvek neobjavljen, čiji bitovima podsećaju na Gorillaz u miksu sa Kate Bush.\nNakon „Vode“, stiže iznenađenje, u vidu obrade za koju su devojke napravile tizer na instagram storiju. Pitale su svoje pratioce da preko kratkog isečka prepoznaju koja je pesma u pitanju. Kako su rekle, niko nije pogodio, a kada su počele da pevaju, čak ni nakon prve strofe niko nije bio siguran šta je u pitanju iako su reči svi znali. Dolazi spoznaja u refrenu i šok za sve prisutne, jer niko nije očekivao baš tu pesmu – „Isuse“ de Cece Ražnatović.\nFora je uspela, ne samo zbog toga što je baš takva pesma izabrana već zato što su devojke pokazale da čak i pesma iz folk sveta, dobro iskomponovana i obrađena, može zaista da se distancira iz svoje niše i postane nešto sasvim drugač.\nDevojke su izvele sve svoje pesme koje za sada imaju u svom opusu ali je publika htela još. Povela se rasprava koje će se pesme ponovo čuti i odluka je pala na „Godinu bez dodira“, kao apsolutnog pobednika te večeri i vicešampiona „Zlato“.\nOno što je ostao kao najveći utisak sa ovog premijernog koncerta, je činjenica da su muzičari konačno rešili da „izvuku“ pop melodije iz kandži mainstreama. Devojke su pokazale kako dobar pop može i dalje da se pravi kod nas, na maternjem jeziku, a da ne padne u patetiku i osrednjost, što je kod nas na sceni slučaj još od početka milenijuma. Anja Štark je ujedno autentično naš bend ali ništa manje spreman i za strano tržište.


Brnabić: Države EU ne znaju za važne stvari koje su počele da funkcionišu u regionu - European Western Balkans\nBrnabić: Države EU ne znaju za važne stvari koje su počele da funkcionišu u regionu\nAutor EWB 19. 05. 2021.\nPremijerka Srbije Ana Brnabić i Visoki predstavnik EU za spoljnu politiku i bezbednost Žozep Borelj; Foto: FoNet\nBRISEL – Premijerka Srbije Ana Brnabić je izjavila da će nastojati da Srbija što više bude prisutna u zemljama EU kako bi se pojasnilo šta se dešava na Zapadnom Balkanu, dodajući da je sigurna da države članice ne znaju za neke važne stvari koje su počele da funkcionišu, a koje bi doprinele percepciji regiona.\nKako prenosi N1, premijerka Srbije je kao primer navela to što nije potreban pasoš onima koji iz Srbije dolaze u Severnu Makedoniju, već samo lična karta, a od pre nekih 2 meseca ne treba ni pasoš za Albaniju.\n“To su stvari koje mi kao region treba da promovišemo, da objasnimo, jer je to stvar percepcije. To je stvar koju mi treba da uradimo, a sve ostalo je na državama članicama EU”, izjavila je premijerka nakon radne večere koju je za lidere Zapadnog Balkana priredio visoki predstavnik EU za spoljnu politiku i bezbednost.\nBrnabić je ocenila da je ovaj događaj bio koristan jer su ga organizovali ljudi koji zagovaraju agendu proširenja.\n“Rekla bih da smo u tom smislu kucali na otvorena vrata. Dobar savet koji su podelili sa nama jeste da svi mi zajedno treba da budemo mnogo prisutniji u državama članicama EU, da sa njima treba da razgovaramo mnogo više i da ih informišemo o tome šta se dešava u naši zemljama”, izjavila je Brnabić.\n“Na večeri za lidere Zapadnog Balkana fokus je bio na budućnosti i onome što može da se uradi da građani žive bolje”. izjavila je Brnabić napomenuvši da je bilo reči o važnim političkim i ekonomskim pitanjima.\nBez razgovora sa Kurtijem\nBrnabić je rekla da sa premijerom Kosova Aljbinom Kurtijem nije imala direktan razgovor i dodala da su se njihovi domaćini trudili da budu konstruktivni i region predstave u najboljem svetlu.\nPremijerka je navela da je bilo reči o non-pejperima, ali da nisu išli u detalje tih papira kojih je bilo mnogo u proteklo periodu, dodajući da su pomenuti samo kao stvar koja može da uzdrma teško postignutu regionalnu stabilnost.\nBorelj i lideri Zapadnog Balkana saglasili su se na neformalnoj večeri da je integracija Zapadnog Balkana ključni strateški cilj u zajedničkom interesu EU i regionu, saopštila je Evropska služba za spoljne poslove.\nKako se navodi, u otvorenoj i iskrenoj atmosferi, visoki predstavnik i vođe Zapadnog Balkana imali su zajedno strateško razmišljanje o tome kako da ubrzaju reforme da bi ostvari očekivanja građana o EU integraciji kao i pristupima za jačanjem pozitivnog i konstruktivnog govora u regionu i o regionu.\nPozitivniji izveštaj o vladavini prava\nPremijerka Srbije Ana Brnabić izjavila je u Briselu da je sa evropskim zvaničnicima danas razgovarala o međustranačkom dijalogu vlasti i opozicije, dijalogu Srbije i Kosova i o reformama koje Srbija treba da sprovede na putu ka Evropskoj uniji, dodavši da se nada pozitivnijem izveštaju o vladavini prava, prenosi FONet.\nBrnabić se sastala sa poslanicom Evropskog parlamenta Tanjom Fajon, izvestiocem EP za Srbiju Vladimirom Bilčikom, šefom evropske diplomatije Žozepom Boreljom i specijalnim predstavnikom EU za dijalog Beograda i Prištine Miroslavom Lajčakom.\n“Važno je za sve građane regiona da pričamo o konstruktivnim temama, a manje o temama koje nas razdvajaju, ali biće i njih”, rekla je Brnabić novinarima u Briselu, prenosi Slobodna Evropa.\nKada je reč o vladavini prava, Brnabić je rekla da je Srbija u toj oblasti mnogo uradila i istakla da je to u ovom mandatu Vlade “apsolutni prioritet”, za raziliku od prethodnog mandata, kada je na prvom mestu bila digitalizacija.\nPodsetila je da je započet proces ustavnih reformi u oblasti pravosuđa, kao i da je u Srbiji usvojena Medijska strategija i akcioni plan za njeno sprovođenje, zbog čega očekuje “bolji izveštaj” evropskih institucija o napretku Srbije u oblasti vladavine prava.\nAna BrnabićEUZapadni Balkan\nFoNet 22. 06. 2020.


RTS :: Privredne komore traže od EU da reaguje zbog prevrtanja kamiona\nEkonomija Privredne komore traže od EU da reaguje zbog prevrtanja kamiona\nPrivredne komore traže od EU da reaguje zbog prevrtanja kamiona\nsreda, 16. mar 2016, 16:02 -> 16:31\nPredsednici srpske i kosovske privredne komore, Marko Čadež i Safet Grdžaliju, uputili su pismo zvaničnicima EU u kojem najoštrije osuđuju ponovno prevrtanje kamiona sa srpskom robom na Kosovu i Metohiji, i traže od Brisela da utiče na nadležne da se takvi incidenti ne ponavljaju.\nSavetnik predsednika Privredne komore Srbije za regionalnu saradnju Nenad Đurđević ukazao je da je ovo već drugo prevrtanje kamiona sa srpskom robom na Kosovu i Metohiji.\nIstakao je da to nikako ne doprinosi ekonomskoj saradnji, slobodi kretanja, niti vraćanju poverenja između Srba i Albanaca i uopšte normalizaciji odnosa Prištine i Beograda.\n"Zato su predsednici dve privredne komore danas zajednički uputili pismo evropskim institucijama, pre svega komesaru EU za proširenje Johanesu Hanu i visokoj predstavnici EU za spoljnu politiku Federiki Mogerini, u kojem se osuđuje takvo ponašanje i u kojem se traži da utiču na nadležne organe, međunarodne i kosovske, da ovakve stvari ubudeće spreče", rekao je Đurđević u izjavi Tanjugu.\nObjasnio je da se u pismu takođe traži i da se kazne počinioci.\n"Mi smo pozvali i javno mnjenje da osudi ovakvo ponašanje, jer iako niko nije direktno stradao, stvara se loša atmosfera iz koje proizlazi osećaj da niko nije siguran da li može slobodno da putuje na Kosovo", objasnio je Đurđević.\nPrema njegovim rečima, sama ideja da ekonomski put i razvoj koji je trasiran, između ostalog i saradnjom srpske i kosovske komore, ne može na taj način da se prekida, jer to nije dobro.\n"Srpska roba tamo ima svog kupca, a u ovom vremenu je zaista teško dati etnička krvna zrnca poreklu robe. To je to, loš put i loš način", rekao je Đurđević.\nSve postojeće barijere bi trebalo otkloniti, naglasio je i dodao da su obe komore na tome već radile.\n"Komore su puno učinile i da se usaglase fitosanitarni sertifikati, da se lekovi nesmetano prodaju na Kosovu, da proizvođači mleka i mesa mogu da ih prodaju na KiM, da privrednici mogu i da ulažu. Cilj nam je da podstaknemo privrednike da tamo ulažu i iskoriste mogućnosti koje im pruža normalizacija odnosa", rekao je Đurđević.\nKako je podsetio, PKS je bila domaćin velikog foruma privrednika na kojem su učestvovali i privrednici sa Kosova, koji su tada razgovarali sa srpskim privrednicima da bi se videlo kako da se otklone barijere i da se u praksi proširi poslovanje.\nAktivisti Samoopredeljenja prevrnuli su 3. marta u blizini Prištine kamion sa srpskim registarskim oznakama koji je prevozio "koka-kolu". Incident se dogodio, kao odgovor na, kako su tvrdili, potez Srbije koja je vratila više od 100.000 kosovskih udžbenika poslatih iz Prištine.\nPripadnici tog radikalnog opozicionog pokreta priznali su i da su ponovo, 11. marta, u naselju Morine, kraj Prištine, prevrnuli kamion koji je prevozio robu proizvedenu u Srbiji.


Franke FFU 905 BK XS aspirator cena, cene Srbija, prodaja Beograd Novi Sad Niš\nFranke FFU 905 BK XS aspirator cene\ncena od 75.179,00 din\ncena od 79.989,99 din\nEPonuda nije internet prodavnica već Vam omogućava da brzo i lako nađete Franke FFU 905 BK XS aspirator po najjeftinijoj ceni. Naš cilj je da kupci budu što bolje informisani o ponudi Franke aspirator FFU 905 BK XS na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Franke Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FFU 905 BK XS aspirator sa PRODAVCEM. EPonuda ne može da garantuje potpunu tačnost specifikacije i slika za Franke FFU 905 BK XS aspirator. Pre kupovine, podatke za Franke aspirator FFU 905 BK XS proverite na sajtu PROIZVOĐAČA.


Žičara "Bela reka" ove ski sezone neće raditi za izvlačenje turista\nŽičara “Bela reka” ove ski sezone neće raditi za izvlačenje turista\nŽičara “Bela reka” ove ski sezone neće raditi za izvlačenje turista iz Brzeća. Starost žičare od preko 30 godina utiče na stanje i bezbednost instalacije. Zbog obima nedostataka i nemogućnosti pronalaženja svih potrebnih elemenata kao i sanacije nosećih elemenata na konstrukciji instalacija “Bela reka” 1 i 2 da bi se dovele u bezbedno korišćenje jedino rešenje je kompletna zamena instalacija novom.\nZbog problema koja su imali do sada sa instalacijama u radu, a uz sve napore da obezbede bezbedno korišćenje instalacija od strane korisnika, Skijališta Srbije su tokom remontne sezone 2017/18 izvršila detaljna ispitivanja gde je konstatovano više vrsta deficita, među kojima su elektro, mašinski i građevinski. Ustanovljeno je da bi korišćenjem ove žičare bila ugrožena bezbednost skijaša, pa je time potpuno isključena mogućnost njenog rada.\nJP “Skijališta Srbije” intenzivno radi na tome da, uz pomoć države, obezbedi sredstva, kako bi se za već sledeću sezonu izgradila nova žičara koja će povezivati Brzeće sa Kopaonikom.\nTagoviBrzeće Kopaonik Skijališta Srbije\nSnežna čarolija Skijališta Srbije ispred Delta city-ja od 27. do 29. oktobra\nPočinje naplata ulaska u NP Kopaonik za motorna vozila


U NIŠU FORMIRANA KOMISIJA ZA PRONALAZAK NESTALIH BEBA IZ PORODILIŠTA\nČlanovi Komisije za nestale bebe pri Kliničkom centru u Nišu treba da pomognu da se pronađe bolnička arhiva koja može da pomogne u pronalasku te dece.\nKomisija, koju čine roditelji koji sumnjaju da su im bene ukradene iz porodilišta i predstavnici svih klinika KC, do 14.januara treba da pronađe arhive u vezi sa slučajevima nestalih\nRadiša Pavlović, član državne Komisije za utvrđivanje propusta državnih organa u slučajevima nestalih beba I predsednik Udruženja “Za istinu i pravdu o bebama” rekao je da dve od sedam majki koje sumnjaju da su im bebe ukradene u niškom porodilištu nisu mogle da pronađu originalni protokol s porođaja.\nKomitet ministara Saveta Evrope ponovo je početkom decembra pozvao Srbiju da hitno usvoji Zakon o nestalim bebama.\nU Kliničkom centru(KC) u Nišu danas je počela da radi Komisija koja je zadužena za pronalazak nestalih bolničkih arhiva koji bi mogli da pomognu u rešavanju nekih od slučajeva nestalih beba.\nČlanovi Komisije su roditelji koji sumnjaju da su im bebe ukradene iz porodilišta, kao i predstavnici svih klinika KC.\nNa sastanku Udruženja “Za istinu i pravdu o bebama” i čelnika KC dogovoreno je da Komisija do 14. januara locira nestale arhive koji su u vezi sa slučajevima nestalih beba.\n-Povod za sastanak bio je jedan protokol sa slučajevima od 1968. do 1971. godine. Sedam majki htelo je da izvrši uvid u medicinsku dokumentaciju s porođaja u niškom porodilištu, da bi se ispostavilo da za dve uopšte ne postoje podaci u protokolu. Tako je utvrđeno da protokol nije originalan, već da je to prepis, a gde je original – ne zna se-rekao je Radiša Pavlović, član državne Komisije za utvrđivanje propusta državnih organa u slučajevima nestalih beba predsednik Udruženja “Za istinu i pravdu o bebama”.\nČelnici KC smatraju da majke imaju prava da znaju sudbinu svojih beba, za koje im je rečeno da su umrle po porođaju, ali nikada za to nisu dobile verodostojne dokaze.\nPavlović je kazao je da su roditelji podneli 56 novih prijava tužilaštvima zbog sumnje da su im deca ukradena u porodilištvima u Kragujevcu, Nišu, Požarevcu, Kruševcu, Kraljevu i Leskovcu. On je rekao da se nove istrage rade u skladu sa postojećim krivičnim zakonodavstvom,” koji je mogao i ranije da se primenjuje, ali nije postojala povoljna klima za to”.\nVlada Srbije je predlog zakona o „nestalim bebama“ uputila Skupštini 8. marta ove godine, ali on još nije usvojen.


MEI - Aktuelnosti - J. Joksimović: Referendum šansa koju ne bi trebalo propustiti\n„Naravno da je to važno zbog evropskih integracija, ali je presudan deo taj što građani unazad najmanje deceniju i više očekuju nezavisnije pravosuđe, efikasniju borbu protiv korupcije. Naša je obaveza da odgovorimo na ta očekivanja i zahteve građana“, rekla je.\nJoksimović je ocenila da je obaveza svakog člana vlade i svih u skupštini da govore o referendumu i dodala da to kaže rizikujući da prekrši odredbe Zakona o referendumu.\n„To je izuzetno važna stvar za građane i pitanje o kojem se ne odlučuje na primeru ličnih preferenci - ne radi se o grbu, izgledu zastave ili himni“ , navela je ministar i naglasila da su ustavne promene i referendum na kojem će se građani o tome izjašnjavati suštinski korak napred.\nTo je veoma stručna stvar, dodala je ministar i ukazala na važnost potrebe da se objasni upravo ono što je tema današnjeg dijaloga, a to je na koji način ustavne promene mogu da doprinesu i doprinose unapređenju ljudskih prava i pristupu pravdi, pravičnosti i jednakom postupanju, što je za građane najvažnije.\nMinistar je naglasila da su sva relevantna istraživanja u poslednjih minimum 10 godina u kontekstu EU ukazala da su građani pored ličnog i ekonomskog standarda, kao jedno od dominantnijih očekivanja, naveli vladavinu prava i reformu pravosuđa koja treba da pomogne i efikasniju borbu protiv korupcije i pristup pravdi i pravičnosti za sve.\nPrema njenim rečima, reforme pravosuđa su važne ne samo u kontekstu ispunjavanja zahteva EU. Naglasila je da ne postoji nametnuto rešenje, već dobra evropska pravna praksa na osnovu koje je Venecijanska komisija, kao stalno ekspertsko telo u širem formatu, referentno na globalnom nivou, dala pozitivnu ocenu da su predlozi ustavnih promena u skladu sa najvišim evropskim pravnim praksama i standardima i da između ostalog prate političku i institucionalnu tradiciju jednog društva.\nPodsetila je na značaj institucionalnog uređenja jer ono menja stvari, smanjuje koruptivni način ponašanja, uređuje i drugačije procedure ...\n„Ne možete da znate da li je jedan sudija ili tužilac etički idealan, da li je posvećen poslu, ali sistem i procedure teraju svakoga od nas da se ponaša kako nalaže najbolja praksa koja ima za cilj da unapredi ljudska prava svakog građanina“, rekla je ona i navela da su institucije te koje daju okvir i omogućavaju bolji pristup pravdi i pravičnosti.\nDodala je da ne bi trebalo unositi bilo kakve zabune i konfuzije, ako je Venecijanska komisija dala pozitivne ocene.\n„Ovo je suštinski korak napred, da li je idealan, da li može da se doteruje. Ustav nije dogma, on je najviši pravni akt koji određuje okvir života, koji bi morao da komunicira sa duhom vremena“, rekla je ona i dodala da je u Srbiji procedura za promenu Ustava veoma rigorozna i zahtevna i da se zbog toga u ceo proces ušlo na transparentan način.\nKao dobro je ocenila to što je na skupu pomenuta reforma iz 2009 godine.\n„Ta katastrofalna reforma koštala je građane najmanje 60 miliona evra i to je nešto što mi sada, između ostalog, nastojimo da ispravimo u interesu građana“, rekla je ministar.\nTematski društveni dijalog „Pravosuđe, državna uprava i lokalna samouprava i zaštita ljudskih prava i ravnopravnost polova - ishod referenduma“ u organizaciji Ministarstva za ljudska i manjinska prava i društveni dijalog, održan je danas u Beogradu, kao prvi od tri koja će biti organizovana do 16. januara, kako bi se građanima pomoglo da slobodno odlučuju da li će ili neće izaći na referendum i prihvatiti predložene ustavne promene.\nNaredni dijalog biće 5. januara u Novom Sadu, a treći 12. u Kragujevcu.


Protiv predsednika Srbije Aleksandra Vučića podneta je krivična prijava pred kosovskim Specijalnim tužilaštvom „zbog negiranja zločina i masakra u Račku“, rekao je advokat Tom Gaši, a prenose kosovski mediji.\nTom Gaši je rekao da je bio pravni zastupnik porodica kosovskih Albanaca kada je bivši srpski policajac Zoran Stojanović proglašen krivim za ubistvo i pokušaj ubistva ispred Okružnog suda u Prištini, koji su tada uglavnom činile sudije iz Unmika.\n„Juče je proglašen krivim i bivši ministar Todosijević, a predsednik Vučić je izjavio da su Račak izmislili albanski teroristi, da se masakr nikada nije dogodio. On je time počinio krivično delo izazivanja nacionalne mržnje“, dodao je Gaši.\nMolim kolege komentatore da daju što više komentara, e da bi skinuli onog Hafizbegovića sa top liste. Smučilo mi se ovo maltretiranje, svaki članak koji sam čitao bio je sa fotografijom desno one Jelene Milić, mesec dana. Taman nju skinuše, odmah postaviše Hafizbegovića, sada mora on da se gleda. Možda ja ovo uzalud, zato što kada skinu ovog baliju, postaviće Balaševića, kad skinu Balaševića, postaviće Čedu, i taka natamo, sve omiljene likove, da čitalac uživa kada nešto čita u Intermagazinu.


Djordjević (FPN): Uobičajeni aktivizam vlast je ignorisala, ali blokade nije mogla\nBeta 10. decembra 2021. 12:50\nDocentkinja na Fakultetu političkih nauka (FPN) Biljana Djordjević rekla je da protesti održani prethodnih subota sa blokadom saobraćajnica, predstavljaju korišćenje ljudskog i ustavom garantovanog prava na slobodu okupljanja gradjana, ali su i „neformalni vid narodne inicijative“.\n„Način delovanja je konfrontacijsko odbijanje da se prihvate loši zakoni uz tehniku efektnijeg remećenja uobičajenog toka stvari, što je u skladu sa metodama gradjanske neposlušnosti. Ovo je učinkovitije od uobičajenog aktivizma protesta na trgovima za koji se u poslednje vreme pokazalo da nemaju političke posledice, jer ih vlast dopusti, ali apsolutno ne reaguje i ne želi da posluša glas gradjana“, rekla je Djordjević u razgovoru za Betu.\nDjordjević, koja je članica Malog veća pokreta Ne davimo Beograd, navela je da su ovi protesti „neformalni vid narodne inicijative baš zato što formalni suštinski nije bio moguć ili što, kad gradjani skupe peticiju za pitanja koja su im važna, odbornici ili poslanici to ignorišu“.\n„Iako su blokade pokrenuli iz udruženja u kojem su artikulisali – povlačenje zakona o izmenama i dopunama Zakona o eksproprijaciji i izmenu Zakona o referendumu i narodnoj inicijativi kao glavne zahteve, za veliku većinu gradjana glavni razlog što su izašli na blokade tiče se protivljenja projektu Jadar i kompaniji Rio Tinto“, navela je Djordjević.\nDo toga je dovelo, dodala je, i „opšte nezadovoljstvo gradjana zagadjenjem vazduha, vode i zemlje za koje ovaj režim nije mario i čak je svojom ekonomskom politikom tome doprinosio“.\nOna je konstatovala porast lokalnih inicijativa i političkih pokreta, kao i organizovanje gradjana za izborne aktivnosti putem formiranja Grupa gradjana, što je, kaže, „znak ogromne krize, gotovo raspada partijskog sistema Srbije, posebno u opoziciji“.\n„Ljudi žele da se politički organizuju ili deluju, u ovoj formi češće na lokalu, ali sve više i na nacionalnom nivou, a ne mogu kroz postojeće partije jer im ne veruju, odnosno teško im je da registruju nove partije. Naš zakon o političkim partijama izuzetno je restriktivan u poredjenju sa zakonima u regionu“, rekla je Djordjević.\nKako je još ukazala, gradjani „često ne žele da se uključe u rad postojećih partija jer one nisu dovoljno interno demokratske ili ne zagovaraju pitanja koja su gradjanima važna“.\nOna je napomenula i da je „Srbija izuzetno centralizovana zemlja, i to bi bio problem čak i da je Srbija demokratija, što ona već izvesno vreme nije“.\n„Decentralizacija je jedan vid demokratizacije – omogućava da ljudi na lokalnom nivou lakše učestvuju u političkom životu jer ih se stvari oko njih direktnije tiču i oni to vide i osećaju se kompetentnijim da u tim pitanjima učestvuju“, istakla je Djordjević.\nMedjutim, „prosto spuštanje moći sa centralnog na lokalni nivo nije dovoljno za centralizovanu zemlju koja spada u autokratiju“, ukazala je ona.\n„Najpre, jer autokratska vlast ne želi da se deli čak ni sa partijskim kolegama, ali i zato što za istinsku demokratizaciju nije dovoljno da se gotovo jednopartijska politička moć Srpske napredne stranke (SNS) samo spusti na funkcionere te stranke, na lokalnom nivou“, precizirala je Djordjević.\nOna je objasnila da „istinska demokratizacija podrazumeva spuštanje političke moći do gradjana na lokalnom nivou tako da oni odlučuju putem gradjanskih inicijativa ali i drugih participativnih mehanizama o pitanjima od značaja za njihov život“.\nTošković: U niskom startu za ulicu ako vlast pokuša da nas…


INVESTIRAJTE U BiH RENEXPO® BiHINVESTIRAJTE U BiH\nSAJAMSKI PROGRAM 2018\nDragi investitori, razvijači i vlasnici projekata,\nkompanija REECO® pokreće novu uslugu - investitorska loža zasnovana na posebnom softveru specijalizovanom za investicione projekte iz oblasti obnovljivih izvora energije i energetske efikasnosti. Ova nova platforma pružiće pouzdane podatke u vezi sa projektima iz Bosne i Hercegovine, ali i projektima iz regiona - Hrvatska, Crna Gora, Srbija.\nProjekti koji dolaze u obzir su investicioni projekti u različitim fazama realizacije ili su spremni za prezentovanje i nedostaju im investitori. Sve dostavljene informacije biće proverene od strane naših eksperata.\nTokom predstojećeg sajma RENEXPO® BiH2018. u Sarajevu, B2B i B2C sastanci biće organizovani i moderirani. Ukoliko ste u fazi razvijanja projekta ili ste zainteresovani da predstavite vaš projekat širokom grupi investitora, molimo popunite formu i pošaljite je na info@reeco.rs, a mi ćemo vam se javiti sa daljim informacijama.\nSve primljene informacije će se čuvati u tajnosti.\nPregled projekata za sastanke investitora\nAgencija za unapređenje stranih investicija u Bosni i Hercegovini - FIPA\nVijeće stranih investitora - FIC\nRegulatorna komisija za energetiku Republike Srpske - RERS\nEvropska banka za rekonstrukciju BiH - EBRD\nSvetska banka u Bosni i Hercegovini


“Miholjski susreti sela” tokom leta u Doljevcu, potpisan ugovor u Ministarstvu za brigu o selu koje finansira projekat – Radio Koprijan\nhome Društvo, Vesti “Miholjski susreti sela” tokom leta u Doljevcu, potpisan ugovor u Ministarstvu za brigu o selu koje finansira projekat\n„Miholјski susreti sela“ okupiće ove godine blizu 1.300 sela Srbije u 87 lokalnih samouprava, uz učešće oko 150.000 lјudi, a opština Doljevac biće medju njima. „Miholjski susreti“ se u našem kraju organizuju već neko vreme, a zahvaljujući saradnji lokalne samouprave i Ministarstva za brigu o selu ova lepa tradicija biće nastavljena i ovog leta, obuhvatajući čitav niz kulturno-zabavnih manifestacija u našem kraju.\nManifestacije će se širom Srbije održavati od 1. jula do 1. decembra ove godine, izjavio je u Palati Srbija ministar za brigu o selu Milan Krkobabić, tokom jučerašnjeg potpisivanja ugovora sa predstavnicima lokalnih vlasti. Predsednik komisije za odobravanje sredstava po ovom konkursu bio je pesnik Ljubivoje Ršumović, koji je tom prilikom istakao da ga raduje što se posle dugo vremena smer selo-grad menja. U ime opštine Doljevac ugovor je potpisao pomoćnik predsednika opštine zadužen za saradnju sa mesnim zajednicama Bratislav Jovanović. Sredstva, do 500 hilјada dinara po prijavi, dodelјuju se prema Uredbi o utvrđivanju programa dodele bespovratnih sredstava za organizovanje ove manifestacije. Pored pola miliona dinara koje je izdvojilo resorno ministarstvo za Doljevac, opština će uložiti još isto toliko sredstava, a najveći broj dešavanja biće realizovan u saradnji sa Javnom bibliotekom.\n„Miholjski susreti“ obuhvataju čitav niz kulturno-umetničkih sadržaja – folklor, izvorno pevanje, sviranje gusala i tambura, slikanje, literarne sadržaje poput recitovanja, pisanja pesama i kratkih narodnih formi (blagoslovi, zdravice), tu su i zanatske i primenjene umetnosti-izrada rukotvorina, suvenira, tkanje, štrikanje, vez, pletenje. Mogu se organizovati i sportske aktivnosti od fudbala i košarke do narodnog višeboja (bacanje kamena s ramena, skok iz mesta, nadvlačenje konopca, nadvlačenje štapa) i gastronomski specijaliteti – pravlјenje tradicionalnih jela i kolača. Deca se takmiče u kvizu znanja, sportskim disciplinama, ali i slaganju kukuruzovine u kupe i trčanjA u džaku.\nPrema rečima direktora Javne biblioteke u Doljevcu Bogi Mitić na teritoriji naše opštine planirane su raznorazne aktivnosti počev od onih tradicionalnih do nekih novih, kojima ćemo prvi put imati prilike da prisustvujemo ili u njima učestvujemo. Neke od najznačajnijih su Južnomoravske riblje čarolije koje se pripremaju za 9. jul, Sajam zdrave hrane s jeseni, a u planu su i raznorazne sportske aktivnosti, jednom rečju šarolik program, gde će se gotovo svako pronaći. Sve to najavljuje nam jedno leto puno kulturnih dešavanja.


Priče o uspesima - MOL Serbia\nDokazana ušteda goriva od 1,4%\nNa osnovu podataka o potrošnji goriva dobijenih u tokom testiranja sa Waberer’s, uštedilo se 1,4% goriva upotrebom MOL Dynamic Mistral 5W-30 motornog ulja u odnosu na tradicionalno SAE 15W-40 motorno ulje što bi moglo da rezultira uštedom od čak 454 litara goriva godišnje po vozilu.\n175 miliona forinti uštede zahvaljujući plodonosnoj odluci\nKompanija MOL-LUB uvela je redovno praćenje stanja ulja i mašina kako bi smanjila broj neispravnosti ili kvarova. Usled toga, neispravnosti su rano uočavane i ostvarene su značajne uštede usled brze intervencije. Takođe, produžen je očekivani životni vek motora autobusa.\nMinimizovane neispravnosti ili kvarovi\nZahvaljujući korišćenju EVOX rashladnih tečnosti i dijagnostike rashladne tečnosti prema preporukama kompanije MOL-LUB Kft. broj redovnih neispravnosti i kvarova rashladnog sistema je minimizovan i povećana je pouzdanost pogonskog sistema.


Skočile cene stanova u Valjevu | Patak Online – Valjevo vesti\nVALJEVO- Novoizgrađeni stani u Valjevu može se u proseku kupiti po ceni od 950 evra po kvadratu, dok je prosečna cena stana u starogradnji 750 evra. Do skoka cena nekretnina u gradu na Kolubari došlo je krajem prošle godine, a kako objašnjavaju u agencijama za prodaju nekretnina razlog je pre svega povećana tražnja za stanovima u starogradnji kojih ima veoma malo na tržištu, dok je velika potražnja za novim stanovima, koji se lako prodaju i to još dok su u izgradnji.\n”Stan od 65 kvadrata u naselju Oslobodioci Valjeva 2016. godine mogao je da se kupi za 34.000 do 36.000 evra, a sada je cena istog takavog stana 39.000 do 40.000 evra i tu se vidi lepa razlika. Na povećanje cena uticala je veća tražnja od ponude. U Kolubari dva nisu iste cene stanova i po kvadratu je razlika u ceni od 100 do 150 evra u zavisnosti da li je stan bliže centru ili se nalaze u delu ka Poljoprivrednoj školi. Trenuto u ovom delu grada ponude stanova za prodaju nema”, kaže Miloje Obrenović iz Agencije ”Nekretnine Obrenović”.\nNovi stanovi se najviše grade u centru grada, a što se tiče starih stanova najviše se traže oni u Naselju oslobodilaca Valjeva i u samom centru, a najmanje u obodnim delovima grada. Prema Obrenovićevim rečima punuda kuća je veća od potražnje i uzavisnosti od lokacije, tipa gradnje, kvaliteta, kvadrat se kreće od 350 do 400 evra.\n” U centru grada je velika potražnja za kućama pre svega zbog investitora koji grade stambene zgrade, dok se na periferiji teško prodaju i za njima je slaba potražnja.Velika je potražnja za manjim stanovima, pogotovo onih od 40 do 50 kvadrata. Jednosobne stanove je jako teško naći. Kvadrat stana u starogradnji prodaje se za 750 evra pa do 790 evra u strogom centru grada. Što se tiče novih stanova tu cene idu čak i do 1.000 ili 1.050 evra po kvadratu. To sve zavisi od lokacije, spratnosti, infrastrukturne opremljenosti, kako je stan sređen i na osnovu toga i cene po kvadratu budu niže ili više za 100 evra”,navodi Obrenović.\nU agencijama za prodaju nekretnina kažu da u poslednje vreme Beograđani traže i kupuju seoska domaćinstva, koja se u okolini Valjeva mogu pazariti za 5.000 do 6.000 evra.\nPrethodni članak Skoro 130 ekipa na Novogodišnjem turniru u malom fudbalu\nSledeći članak Teško se diše u Valjevu


Upriličena Prva menadžment konferenciju hotelijera i ugostitelja u BiH\nčetvrtak, 20 April 2017 13:30\nDanas je u hotelu ”MALAK REGENCY” upriličena Prva menadžment konferencija hotelijera i ugostitelja u BiH - Hotel 2,1 tematskog naziva «Bosna i Hercegovina u globalnoj konkurenciji destinacija». Ovu konferenciju hotelijera i ugostitelja zajedno su Azra Džigal, Savjetnica ministrice za turizam i ugostiteljstvo F BiH i Aleksandar Đurić, savjetnik ministra za turizam i trgovinu Republike Srpske.\n«Resorna ministarstva svakako su tu da saslušaju stavove struke i iste profilišu u formi akata koji će utjecati na unaprijeđenje rada. Imajući u vidu sve naše turističke potencijale, jasno nam je da trebamo imati što kvalitetniju i uređeniju receptivu, koja se prepoznaje, prije svega u hotelijerstvu, kako bi smo bili konkurentni zemljama u okruženju.», kazao je Aleksandar Đurić, savjetnik ministra za turizam i trgovinu Republike Srpske.\nTri organizatorice, Mahmuta Maša Aganović, Belma Mujadinović i Merisa Kurtanivić, naglasili su motive i ciljeve ove Konferencije.\n”Cilj konferencije je da brzorastuću industriju stavimo u globalni okvir, da razgovaramo o svim aspektima koji utiču na razvoj industrije i da kao krajnji cilj razumijemo potrebe korisnika ovih usluga, to su naši turisti, naši gosti. Rezultat zadovoljenog gosta kroz adekvatnu turističku i smještajnu ponudu za državu znači povećanje GDP, zapošljavanje, promociju, a za investitore, odnosno vlasnike biznisa, znači veću zaradu, što se opet reflektuje na državni budžet.”, istaknula je Mahmuta Maša Aganović.\n“Iako Bosna i Hercegovina doživljava ekspanziju u turizmu, mi smo zapravo na samom početku i sada je pravi moment da stvorimo uslove da postanemo globalna destinacija. Na nama, koji na bilo koji način djelujemo u ovoj industriji, je da sistematično i zajednički kreiramo BiH kao destinaciju i sliku te destinacije koja će da traje. Tu se prvenstveno misli na jedinstven duh destinacijskog brenda, na infrastrukturu, na sadržaj, na kadar. Zajedničkim naporima, pojedinac može puno ali grupa sa zajedničkim ciljem može puno vise. Upravo na konferenciji želimo da povežemo sve direktne i indirektne aktere kako bismo dali dodatnu snagu naporima koji se već sprovode i mi želimo da napravimo prostor za razgovor da se ti procesi još ubrzaju” , naglasila je Belma Mujadinović.\n”Očekujemo, a s obzirom da su svi relevantni faktori u industriji turizma pozdravili ideju, a većina njih se i aktivno uključila i postala dio ove pozitivni priče, da će 20. april biti samo početak. Da ćemo se, nakon Prve konferencije, tradicionalna okupljati i u drugim gradovima u Bosni i Hercegovini, pričajući o lokalnim potencijalima, ali ne zaboravljajući da smo mi Bosna i Hercegovina i da želimo biti dio globalne turističke ponude, za što se moramo uvezivati i to ne samo unutar zemlje nego i izvan njenih granica.”, kazala je Merisa Kurtanović.\nKonferencija je bila razvojna i poslovna u kojoj je učešće uzelo preko 35 panelista, predstavnika institucija, biznisa, investitora, akademske zajednice i domaćih i međunarodnih eksperata, od kojih izdvajamo: Adela Cristea, Direktoricu razvoja za Centralnu i Istočnu Europu, Hilton Worldwide, Frank Raul Frank, Generalnog direktora za područje Istočne Europe za grupaciju Accorhotels / Orbis, Mr. Thomas Scott Dahl, Ecola Hoteliere Lausanne.\n”Hotel 21” je projekt koji je nastao iz entuzijazma grupe ljudi i organizacija koji su na različite načine uključeni u turizam i prepoznali su da je sada vrijeme da struka i biznisi kažu kuda može i treba da ide razvoj jedne od najpotencijalnijih industrijskih grana u Bosni i Hercegovini. Da je pravi trenutak da Bosna i Hercegovina započne svoj uspon u turizmu pokazuje i podrška koju su projektu dala resorna ministarstva oba entiteta, kao i privredne komore i turističke organizacije/zajednice.\nOrganizatorice su na otvaranju najavile da je ova Konferencija samo početak projekta Hotel21 koji ima za cilj da postane moderator dijaloga između institucija, struke i biznisa u industriji turizma, tako da sljedeću Konferenciju Hotel21 možemo očekivati već u decembru 2017. Godine u Banja Lucu, a potom u Mostaru.